Trosi Naira Nigeria I Ewro\nData cyfraddau cyfnewid y Cenhedloedd Unedig ar 14/08/2020 21:25\nNaira Nigeria I Ewro trosi. Naira Nigeria pris yn Ewro heddiw ar y farchnad cyfnewid arian cyfred.\n1 000 Naira Nigeria = 2.18 Ewro\nGwybodaeth am gyfnewid arian cyfred a roddir o ffynonellau agored. Cyfnewid arian mewn banciau swyddogol a banciau ar-lein. Mae hwn yn gyfeiriad at y gyfradd cyfnewid arian cyfred. 1 Naira Nigeria yw 0.002185 Ewro. Heddiw mae Naira Nigeria yn codi i Ewro. Cynyddodd cyfradd Naira Nigeria yn erbyn Ewro gan 0 canfed pwynt canran.\nCyfradd cyfnewid Naira Nigeria I Ewro\nFis yn ôl, gellid gwerthu Naira Nigeria ar gyfer 0.002265 Ewro. Flwyddyn yn ôl, gellid gwerthu Naira Nigeria ar gyfer 0.002483 Ewro. Dair blynedd yn ôl, gellir cyfnewid Naira Nigeria am 0.002319 Ewro. Mae siart y gyfradd gyfnewid ar y dudalen. Dros y mis, newidiodd Naira Nigeria i Ewro cyfradd cyfnewid gan -3.52%. Dros y flwyddyn, newidiodd Naira Nigeria i Ewro cyfradd cyfnewid gan -12%.\nCyfradd cyfnewid Naira Nigeria (NGN) I Ewro (EUR) Yn byw ar farchnad cyfnewid Forex\nTrawsnewidydd arian cyfred Naira Nigeria Ewro\nNaira Nigeria (NGN) I Ewro (EUR)\n1 000 Naira Nigeria 2.18 Ewro\n5 000 Naira Nigeria 10.92 Ewro\n10 000 Naira Nigeria 21.85 Ewro\n25 000 Naira Nigeria 54.62 Ewro\n50 000 Naira Nigeria 109.25 Ewro\n100 000 Naira Nigeria 218.50 Ewro\n250 000 Naira Nigeria 546.24 Ewro\n500 000 Naira Nigeria 1 092.48 Ewro\nGallwch werthu 0.02185 Ewro ar gyfer 10 Naira Nigeria . Heddiw, gellir gwerthu 25 Naira Nigeria ar gyfer 0.054624 Ewro. Bellach mae trawsnewidydd arian yn rhoi 0.11 Ewro ar gyfer 50 Naira Nigeria. Gallwch werthu 0.22 Ewro ar gyfer 100 Naira Nigeria . Gallwch brynu 0.55 Ewro ar gyfer 250 Naira Nigeria . Heddiw, gellir cyfnewid 500 Naira Nigeria am 1.09 Ewro.\nNaira Nigeria I Ewro heddiw yn 14 Awst 2020\nHeddiw 0.002165 EUR = 500 NGN. Naira Nigeria i Ewro ar 13 Awst 2020 - 0.002224 Ewro. 12 Awst 2020, 1 Naira Nigeria costau 0.002197 Ewro. Roedd y gyfradd gyfnewid uchaf NGN / EUR yn ar 13.08.2020. Roedd y gyfradd isaf Naira Nigeria i Ewro yn ar 14.08.2020.\nNaira Nigeria I Ewro Hanes y gyfradd gyfnewid\nNaira Nigeria a Ewro symbolau a gwledydd arian


Jade Sims - The Waterfront Gallery\nCREFFT Jade Sims\nJade Sims yw “Olla! Homeware”\nMae’r dylunydd, gwneuthurwr a cheramegydd ifanc sydd newydd raddio, Jade Sims o Aberdaugleddau, wedi bod ar dân dros y celfyddydau o oedran ifanc, ond dim ond yn ystod blwyddyn olaf ei gradd ym Mhrifysgol Met Caerdydd, ar ôl dilyn Cwrs Sylfaen yng Ngholeg Penfro a mynychu Ysgol Aberdaugleddau, y mae hi wedi dechrau gweithio gyda cherameg. “Y pethau annisgwyl cyson a ddatgelir sy’n fy ngyrru ymlaen i arbrofi a datblygu”, esboniodd hi.\nMae “Olla! Homeware” – a grëwyd gan y fyddin un-ferch Jade Sims, yn gyfres o eitemau hwyliog ac anarferol a ddyluniwyd fel casgliad cerameg i’w ddefnyddio yn y cartref. Roedd Jade yn awyddus i gael brand er mwyn datblygu’i chyfres, felly dewisodd yr enw “Olla” sef y gair Lladin am botyn.\nEsbonia: “Gan ddwyn fy ysbrydoliaeth oddi wrth baletau ‘vintage’, mae darnau Olla! yn glasurol, ond wedi’u creu â thro cyfoes, gan beri eu bod yn ddiamser waeth beth fo’r ffasiynau sy’n newid yn barhaus. Drwy ddefnyddio deunyddiau cyfun, cleiau amrywiol a phalet o liwiau gwydrin, gellir addasu pob darn yn ôl chwaeth bersonol yr unigolyn neu’r cartref newydd ble bydd y darn yn byw.”\n“Oherwydd fy mod i’n dwlu ar biwter, roedd hi’n anorfod fy mod i’n mynd i gyfuno’r deunyddiau. Arweiniodd hyn at dri chanlyniad – daliwr cwpanau, gwddf ffiol a chlawr â llwy. Mae llyfnder llathr gwrthgyferbyniol y metel yn eistedd yn berffaith ochr yn ochr ag ansawdd mat y serameg.”\nMae holl ddarnau Olla! yn hardd o ymarferol, ac fe’u crëwyd er mwyn rhyngweithio’n gadarnhaol ac er mwyn eich denu i ddefnyddio a chreu eich darnau eich hun.


Cymru am godi ofn yn Ffrainc – Joe Allen a chyfweliad fideo – Golwg360\nCymru am godi ofn yn Ffrainc – Joe Allen a chyfweliad fideo\n16 Hydref 2015 am 11:09 Diweddarwyd am 15:00\nChwaraewyr Cymru yn dathlu cyrraedd Ewro 2016 (llun: Adam Davy/PA)\nRoedd nos Fawrth yn achlysur i bawb yng Nghymru ddathlu wrth i’r tîm pêl-droed cenedlaethol ennill yng ngêm olaf eu hymgyrch lwyddiannus i gyrraedd Ewro 2016.\nLlwyddodd bechgyn Chris Coleman i drechu Andorra o 2-0 diolch i goliau gan Aaron Ramsey a Gareth Bale, gan ddathlu gyda’r cefnogwyr ar y diwedd wrth i’r sylw nawr droi at y gystadleuaeth yn Ffrainc y flwyddyn nesaf.\nAr ôl y dathliadau ar y cae, fe ddaeth sawl un o siaradwyr Cymraeg y garfan draw am sgwrs gyda golwg360 am y noson arbennig, a beth mae cyrraedd pencampwriaeth ryngwladol yn ei olygu i’r genedl.\nDechreuodd David Vaughan ei gêm gyntaf o’r ymgyrch yn erbyn Andorra, ac fe ddywedodd ei fod yn gobeithio am ragor dros y misoedd nesaf wrth i bawb frwydro i fod yn y garfan fydd yn mynd i Ffrainc.\n“Doedd dim pwysau [heno], jyst mynd allan a mwynhau’r gêm, ennill y gêm, ac yna’r celebrations gyda’r ffans,” meddai’r chwaraewr gafodd ei fagu yn Abergele.\n“Roedd o’n noson sbesial i’w gael, a gobeithio gawn ni un neu ddau arall dros y misoedd nesaf.”\nYn ôl Joe Allen, fe fydd sawl un o’r timau yn Ffrainc yn ofni Cymru gyda chwaraewyr fel Gareth Bale, Aaron Ramsey ac Ashley Williams yn y tîm.\n“Ein unig ffocws cyn hyn oedd sicrhau ein bod ni’n cyrraedd, ond nawr fe hoffen ni gymryd y cam nesaf. Rydyn ni’n edrych ymlaen at weld beth allwn ni wneud allan yn Ffrainc,” meddai’r gŵr o’r Preseli.\n“Rydyn ni’n arfer gwylio [timau eraill] yn mynd i ffwrdd, felly mae’n grêt cael y cyfle i fod yna hefyd.”\nRoedd cyrraedd twrnament yn gwireddu breuddwyd oes i’r golwr wrth gefn Owain Fôn Williams.\n“I weld pawb yn dod yma o bob cornel o Gymru i gefnogi’n gwlad ni, mae’n wych. Mae’r gefnogaeth wedi bod yn anhygoel,” meddai’r golwr o Benygroes yng Ngwynedd.\n“Dw i’n cofio mynd i Stadiwm y Mileniwm pan ro’n i’n yr ysgol yn gwylio Cymru yn trio mynd ymlaen i dwrnament.\n“Welais i o erioed yn digwydd yn anffodus er bod fi wedi trafaelio hyd a lled y wlad i wylio’r tîm yn chwarae pêl-droed.\n“Ond rŵan, i fod yn rhan o’r peth, mae o jyst yn anhygoel, jyst i fod yn rhan o’r beth, gweld y peth a byw’r peth.”\nPod Pêl-droed Golwg360 yn trafod yr wythnos fawr a fu, cip yn ôl ar yr ymgyrch, a gobeithion Cymru yn Ewro 2016:


Olion yn Uffington | O'r Pedwar Gwynt\nOlion yn Uffington\nDetholiad o’r casgliad a ddaeth yn ail am goron Eisteddfod Caerdydd 2018\nCawn gwrso eu cysgodion\na chwilio am eu henwau cyfrin\nar allorau treuliedig;\ncawn bori trwy ryw gyfnodolion sych\na olygwyd gan Brwsiaid moel\no ysgolheigion cyn chwalu’r byd.\nCawn ddysgu ynganu’n fanwl gywir\nlafariaid byr breuddwydion epenthetig\na rhithiau metathesis.\nCawn olrhain nentydd troellog\nar eu hyd i’w llygad cudd\ni fesur beddrod llanc o arwr\na’i gael weithiau’n chwech ac weithiau’n naw\nac weithiau’n ddeuddeg o droedfeddi\net ego solus probavi . . .\nCawn eu hela trwy’r llyfrgelloedd,\nmewn neuaddau rhynllyd\nac ystafelloedd cefn tafarndai\ncyn dychwelyd i’r man cychwyn\nmewn glyn coediog yn yr haf\na drychiolaeth wib ar gil y llygad.\nAnghofiais eu gwasgu’n ddiogel\nyng nghoflaid y brenhinoedd,\nrhwng y delwau cerfiedig\na gwellhad y swp o ffigys.\nGwelet yn eu gweddi bengam\ngur a dagrau’r gweddwon,\ndoluriau’r blynyddoedd milain.\nEr i’w sgarlad wywo’n frown\na’u glesni’n felyn,\ngallaf weld o hyd eu rhwysg a’u swae\nhyd glawdd yn swydd Amwythig.\nCaret wastad eu prydferthwch\ngan gasáu o hyd y celwydd –\nyr hen symbolau sy’n drech na’r gwir\nac er mor llipa eu petalau\nrhwng dalennau myth,\ngallaf weld o hyd dy lygaid craff\nyr haf hwnnw yn swydd Amwythig.\nMarch gwyn ar garlam hyd orwel glas\nyn llatai hen gredoau –\nffrwyth awen hyn o dir,\nffrwyth sbonc y borfa grop\nac ernes glaw mân ar y gwynt,\npersawr yr eithin ar ymyl y rhiw.\nYng ngoleuni clir y machlud,\ncawn weld o ochr ddall y bryn\nam eiliad y dirwedd gudd\na grëwyd trwyddo, ganddo, ynddo\nyn ymddiddan rhwng dau fyd,\nyn ddelwedd yn y drych.\nFfugenw Frank Olding yn y gystadleuaeth oedd Enlli.\nMae Frank Olding yn archeolegydd wrth ei waith ac yn byw yn y Fenni. Roedd yn gadeirydd pwyllgor gwaith Eisteddfod Sir Fynwy yn 2016.\nBarddoniaeth, Eisteddfod 2018\nDyddiad cyhoeddi: 04·10·2018\n‘Cofiwch Dryweryn’ a gwleidyddiaeth cofio\nStrategaeth Carafanio 2023\nYn ôl ar y lôn, ceisia Dadi dynnu ei sylw’i hun oddi ar sŵn y caneuon plant sy’n llenwi’r car. Mae mewn lle rhyfedd – wedi laru ar garafanio, a ddim eisiau noson arall mewn carafán am amser hir, ond eto’n dyheu am dripiau eraill. Nid yw’n siŵr pam y mae’n mwynhau…\nBeirniad: Aled Llion Jones\nCyhoeddwyd ar ddydd Iau wythnos yr Eisteddfod Genedlaethol yn Llanrwst (8 Awst 2019) mai Morgan Owen yw enillydd Her Gyfieithu 2019. Yn hanu o Ferthyr Tudful, graddiodd gydag MA Astudiaethau Cymreig a Cheltaidd o Brifysgol Caerdydd yn 2017 ...\nDwi wedi darllen ac edmygu gwaith sawl awdur o Iwerddon yn ystod y blynyddoedd diwethaf: Fintan O’Toole, Sally Rooney, Colm Tóibín, Sara Baume, Nicole Flattery. Gwelwyd datblygiadau gwleidyddol cyffrous yn ystod y cyfnod hwn, megis y refferendwm ar erthyliad y llynedd; mae’r genedl…\nPrif gonsýrn James Bridle yn y gyfrol hon yw tynnu ein sylw at y modd y cawn ein camarwain o ganlyniad i’n hymddiriedaeth mewn technoleg. Tueddwn i feddwl bod gallu technoleg i gasglu mwy a mwy o ddata o reidrwydd yn ein harwain…\nY tir byw\nRoedd 2006 yn flwyddyn nodedig yn hanes hoyw Machynlleth. Dyna’r flwyddyn y cynhaliwyd y seremoni partneriaeth sifil gyntaf yn y dref, ychydig fisoedd ar ôl i’r gyfraith ganiatáu hynny, a hynny rhwng dau o gymeriadau’r gyfrol hon, sef George a Reg. Yn dystion i’r seremoni roedd…


Eisteddfod Ynys Môn dan fygythiad medd Derwydd - BBC Cymru Fyw\nEisteddfod Ynys Môn dan fygythiad medd Derwydd\nMae pennaeth Gorsedd Beirdd Ynys Môn wedi dweud y dylai'r Eisteddfod Genedlaethol roi cefnogaeth ariannol i eisteddfodau bychain, gan ychwanegu bod cynnal y Brifwyl ar Ynys Môn y llynedd wedi niweidio Eisteddfod Môn.\nWrth siarad ar raglen y Post Cyntaf dywedodd Derwydd Gweinyddol Gorsedd Beirdd Ynys Môn, J.R.Williams: "Dydy cymunedau ddim wedi dangos unrhyw ddiddordeb i gynnal Eisteddfod Môn... mae yma flinder eisteddfodol.\n"Dydw i ddim am fod y pennaeth ar Orsedd Beirdd yr ynys sy'n gweld tranc Eisteddfod Môn."\nMewn datganiad dywedodd yr Eisteddfod Genedlaethol eu bod yn gefnogol iawn o eisteddfodau bychain ar draws Cymru, a'u bod mewn cysylltiad cyson gyda Chymdeithas Eisteddfodau Cymru er mwyn hybu cydweithio ac i'w meithrin.\nYchwanegodd Mr Williams fod pobl ifanc Môn wedi cael eu canmol am eu gwaith ar bwyllgorau gyda'r Eisteddfod Genedlaethol, ond mai ychydig iawn ohonyn nhw sydd wedi dod ymlaen i gefnogi Eisteddfod Môn.\n"Mae effaith Eisteddfod Genedlaethol lwyddiannus yn andwyo Eisteddfod Môn," medd Mr Williams.\n"Ma' gynnon ni aelodau o'r llys a'r orsedd ers 50 mlynedd sy'n teimlo i'r byw - y rhai dwi wedi siarad hefo nhw - bod Eisteddfod Môn mewn peryg... ei bod hi'n anodd iawn trefnu ar gyfer y dyfodol.\n"Oni bai am fudiad ffermwyr ifanc Môn byddai'n anodd iawn cynnal yr Eisteddfod yn 2019."\nWrth ymateb i alwad Mr Williams, dywedodd yr Eisteddfod Genedlaethol mewn datganiad: "Mae'r Eisteddfod Genedlaethol yn gefnogol iawn o'r gwaith pwysig a wneir gan eisteddfodau lleol a rhanbarthol ar lawr gwlad ar hyd a lled Cymru.\n"Heb y gwaith ardderchog hwn, byddai Cymru'n wlad dlotach ei diwylliant. Rydym yn gweithio'n agos gyda Chymdeithas Eisteddfodau Cymru drwy gydol y flwyddyn, er mwyn trafod mwy o ffyrdd o gydweithio er mwyn hyrwyddo eisteddfodau lleol.\n"Rydym wedi cynnal dosbarthiadau meistr ar y cyd mewn gwahanol rannau o Gymru er mwyn cefnogi cystadleuwyr lleol, ynghyd â rhoi llwyfan cenedlaethol i enillwyr mewn eisteddfodau lleol a rhanbarthol mewn dwy gystadleuaeth yn ystod wythnos yr Eisteddfod ei hun ym mis Awst.\n"Rydym yn cynnig ysgoloriaeth hael i enillwyr y gystadleuaeth Ensemble Lleisiol 10-26, lle mae'n rhaid ennill mewn dwy eisteddfod leol cyn cael cystadlu."


Pasio Bil i gyflwyno’r dreth Gymreig newydd gyntaf mewn 800 mlynedd | LLYW.CYMRU\nPasio Bil i gyflwyno’r dreth Gymreig newydd gyntaf mewn 800 mlynedd\nPasiwyd Bil a fydd yn cyflwyno'r dreth Gymreig newydd gyntaf mewn bron 800 mlynedd - y dreth trafodiadau tir - gan Gynulliad Cenedlaethol Cymru heddiw.\nYn ôl yr Ysgrifennydd Cyllid, Mark Drakeford, mae pasio’r Bil Treth Trafodiadau Tir a Gwrthweithio Osgoi Trethi Datganoledig (Cymru) yn gam arwyddocaol ar gyfer datganoli yng Nghymru.\nBydd y dreth trafodiadau tir, a fydd yn disodli treth dir y dreth stamp, yn dod i rym ar 1 Ebrill 2018. Bydd y cyllid sy’n cael ei godi’n helpu i ariannu gwasanaethau cyhoeddus Cymru.\nBydd y dreth yn daladwy wrth brynu neu brydlesu adeilad neu dir dros bris penodol, ac mae'n cynnwys cyfradd uwch ar gyfer eiddo preswyl ychwanegol - mae'r gyfradd uwch wedi bod yn daladwy yng Nghymru drwy dreth dir y dreth stamp ers mis Ebrill 2016.\nYn ystod 2015-16, codwyd £153m drwy dreth dir y dreth stamp yng Nghymru, gydag ychydig llai na 59,000 o drafodiadau. Disgwylir i hyn godi i £263m erbyn 2018-19.\nBydd yr Ysgrifennydd Cyllid yn cyhoeddi cyfraddau a bandiau'r dreth trafodiadau tir erbyn 1 Hydref, ac fe fydd y rheoliadau yn cael eu gosod ar ôl Cyllideb yr Hydref Llywodraeth y DU.\nGan groesawu gweld y Bil yn cael ei basio gan y Cynulliad Cenedlaethol, dywedodd yr Athro Drakeford:\n"Dyma garreg filltir arwyddocaol ar gyfer datganoli - am y tro cyntaf mewn bron i 800 mlynedd bydd gan Gymru ei threthi ei hun.\n"Dyma dreth sy'n effeithio ar nifer fawr ohonom ni. Pan fydd yn gyfraith, bydd y Bil yn ein galluogi i gyflwyno treth trafodiadau tir yn lle treth dir y dreth stamp. Bydd hyn yn sicrhau bod gwasanaethau cyhoeddus Cymru'n parhau i elwa ar y cyllid sy'n cael ei godi gan y dreth bwysig hon.\n"Fe wnaethon ni ymgynghori'n eang wrth ddatblygu'r dreth, a dysgu o brofiadau'r Alban. Mae'r dreth newydd yn rhoi cysondeb a sicrwydd i fusnesau ac yn helpu pobl sy'n prynu cartrefi i fynd drwy'r broses yn esmwyth. Ar ben hynny, rydyn ni wedi llwyddo i wneud nifer o welliannau i'r dreth er mwyn adlewyrchu anghenion a blaenoriaethau Cymru."\nMae'r dreth trafodiadau tir yn un o ddwy dreth i'w datganoli i Gymru ym mis Ebrill 2018 - bydd y dreth dirlenwi yn cael ei disodli gan y dreth gwarediadau tirlenwi. Mae'r Bil Treth Gwarediadau Tirlenwi (Cymru) yn cael ei ystyried gan y Cynulliad Cenedlaethol ar hyn o bryd.\n"Bydd datganoli pwerau trethu ymhen blwyddyn yn newid natur datganoli yng Nghymru. Bydd yn gosod cyfrifoldeb newydd ar Lywodraeth Cymru a'r Cynulliad Cenedlaethol, ac yn rhoi cyfle i wneud gwahaniaeth gwirioneddol i wasanaethau cyhoeddus Cymru."\nDisgwylir i'r Bil Treth Trafodiadau Tir a Gwrthweithio Osgoi Trethi Datganoledig (Cymru) gael Cydsyniad Brenhinol (gan droi'r Bil yn Ddeddf) ym mis Mai 2017.


Mae Prif Weinidog Israel, Benjamin Netanyahu, yn ymweld â'r Unol Daleithiau i gwrdd ag Obama - Gohebydd yr UE\nPrif Weinidog Israel Benjamin Netanyahu yn ymweld Unol Daleithiau i gwrdd Obama\nAr 3 Mawrth, cyfarfu Prif Weinidog Israel, Benjamin Netanyahu, ag Arlywydd yr UD Barack Obama yn Washington DC, a bu hefyd yn annerch cynhadledd bolisi flynyddol AIPAC (Pwyllgor Materion Cyhoeddus America Israel).\nDywedwyd bod yr Arlywydd Obama wedi defnyddio’r cyfarfod gyda’r Prif Weinidog Netanyahu yn y Tŷ Gwyn ddydd Llun i bwyso arno i dderbyn “cytundeb fframwaith” ar gyfer trafodaethau heddwch gyda’r Palestiniaid yn cael eu llunio gan yr Ysgrifennydd Gwladol John Kerry.\nDaeth New York Times adroddodd y bydd Obama yn gwneud gwthiad tebyg pan fydd yn cwrdd ag Arlywydd Palestina, Mahmoud Abbas, yn ddiweddarach y mis hwn.\nDaeth adroddiadau’r wasg i’r amlwg wrth i Israel a’r Palestiniaid agosáu at y dyddiad cau ar ddiwedd mis Ebrill i gytuno i fargen heddwch derfynol. Gosodwyd y dyddiad cau gan Kerry yr haf diwethaf pan ddechreuodd y trafodaethau.\nOherwydd cynnydd ffit y trafodaethau, dywedodd swyddogion Daeth New York Times mai'r nod newydd yw cyhoeddi'r fframwaith erbyn y dyddiad cau.\nErs helpu i lansio rownd newydd o sgyrsiau y mis Gorffennaf hwn, mae Kerry wedi gwneud 11 taith i'r rhanbarth, ond dywedodd swyddogion yr UD wrth y Amseroedd bod y Tŷ Gwyn yn credu bod yr amser yn iawn i Obama wthio newydd.\n“Ni fyddai’r arlywydd eisiau rhedeg unrhyw risg mai diffyg ei ymglymiad a fyddai’n gwneud y gwahaniaeth rhwng llwyddiant a methiant,” meddai un uwch swyddog.\nThe Times of Israel yn ddyddiol, gan nodi adroddiad yn y papur newydd Palestina iaith Arabeg, Al Quds, wedi adrodd bod yr Arlywydd Abbas wedi gadael cyfarfod gyda John Kerry ym Mharis yr wythnos diwethaf gan bwyso a mesur cynigion yr olaf.\nYmhlith y materion a gynhyrfodd Abbas yn ôl pob sôn oedd mynnu Kerry fod y Palestiniaid yn cydnabod Israel fel mamwlad y bobl Iddewig, ei gynnig i sefydlu prifddinas gwladwriaeth Balesteinaidd mewn un rhan yn unig o Ddwyrain Jerwsalem, a gadael Cwm Iorddonen y tu allan i ffiniau gwladwriaeth Balesteinaidd yn y dyfodol.\nBeth yw pwyntiau allweddol cytundeb fframwaith Kerry yn debyg o gynnwys?\nBydd y fframwaith yn cyflwyno golwg yr Unol Daleithiau ar sut y gellir cau bylchau ar y materion craidd gan gynnwys ffiniau, diogelwch, aneddiadau, Jerwsalem, ffoaduriaid a chyd-gydnabod.\nNod yr UD yw sicrhau cytundeb i'r fframwaith fel canllaw ar gyfer trafod cytundeb statws parhaol manwl o fewn amserlen newydd o hyd at flwyddyn. Maen nhw'n gobeithio ei lansio cyn i'r carcharorion Palesteinaidd gael eu rhyddhau ddiwethaf ddiwedd mis Mawrth.\nCytunodd Israel i ryddhau, dros y naw mis, 104 o garcharorion Palesteinaidd yn bwrw dedfrydau hir am droseddau terfysgaeth. Yn gyfnewid, cytunodd y Palestiniaid i beidio â cherdded i ffwrdd o sgyrsiau a pheidio â gwneud ymdrechion mwy unochrog i sicrhau cydnabyddiaeth yn y Cenhedloedd Unedig neu gyrff rhyngwladol eraill.\nMae Cynllun Kerry yn set o egwyddorion sy'n cael eu drafftio gan dîm Adran Wladwriaeth yr UD, mewn deialog â thrafodwyr Israel a Phalestina, sy'n ceisio darparu fframwaith ar gyfer trafodaethau parhaus i ddod i gytundeb statws terfynol manwl.\nDisgwylir i'r rownd gyfredol o sgyrsiau ddod i ben ddiwedd mis Ebrill, ac mae'r UD yn gobeithio y bydd y fframwaith yn sail ar gyfer ymestyn y sgyrsiau am unrhyw beth hyd at flwyddyn.\nYn ôl ffynonellau sy’n agos at y trafodaethau, pan fydd Kerry yn lansio’r fframwaith, bydd disgwyl i’r ddwy ochr ei dderbyn yn gyhoeddus fel sail ar gyfer parhau â’r broses. Caniateir iddynt fynegi eu amheuon, ond dim ond eu nodi yng nghyd-destun trafodaethau drws caeedig.\nBeth fydd yn y fframwaith?\nDyma ddadansoddiad o'r cytundeb fframwaith tebygol gan BICOM, Canolfan Cyfathrebu ac Ymchwil Prydain Israel yn Llundain:\nY model agosaf sy'n bodoli ar gyfer y fframwaith yw'r Paramedrau Clinton, a gyflwynwyd i'r ddwy ochr gan yr Arlywydd Clinton ym mis Rhagfyr 2000. Disgwylir iddo fod yn ddatganiad byr o ddim mwy nag ychydig dudalennau, a fydd yn amlinellu sut yr eir i'r afael â phob mater statws terfynol. .\nFfiniau: Mae'r fframwaith yn debygol o adlewyrchu galw Palestina i ffiniau 1967 fod yn sail i gytundeb tiriogaethol, ond mae hefyd yn cydnabod y dylai blociau anheddu mawr aros yn rhan o Israel o dan fargen cyfnewid tir. Disgwylir iddo adael yn agored y cwestiwn o faint o dir y dylid ei gyfnewid, ac yn union pa flociau anheddu y dylai Israel eu cadw.\nDiogelwch: Galw canolog gan Netanyahu yw y dylai Israel gynnal presenoldeb milwrol tymor hir ar ffin y Lan Orllewinol-Jordanian, tra bod yr Arlywydd Abbas wedi dweud y byddai'n derbyn presenoldeb Israel am bum mlynedd yn unig, ac yna llu diogelwch NATO.\nDisgwylir i'r fframwaith dderbyn pryderon diogelwch Israel, ond fframio unrhyw ddefnydd o Israel yng nghyd-destun cyfundrefn ddiogelwch ehangach, a byrhau mewn egwyddor y defnydd hwnnw cyn belled ag y bo modd, heb nodi cyfnod amser. Mae'r UD eisoes wedi cyflwyno cynigion i leihau cwmpas a hyd unrhyw ddefnydd o Israel trwy wneud iawn am atebion monitro uwch-dechnoleg, er na dderbyniwyd y cynigion hyn yn gynnes ar y naill ochr na'r llall.\nMewn araith ddiweddar yn Davos siaradodd Kerry am yr angen am “drefniadau diogelwch i Israel sy’n ei gadael yn fwy diogel, nid llai” ond hefyd “tynnu byddin Israel yn ôl yn raddol, yn raddol.” Mae Israel hefyd yn mynnu y dylid demilitari'r wladwriaeth Balesteinaidd, ond mae'r Palestiniaid eisiau gwladwriaeth sydd â breichiau cyfyngedig.\nAneddiadau: Mae Netanyahu yn erbyn symud ymsefydlwyr yn rymus ac mae ei swyddfa wedi awgrymu y dylent gael dewis i aros o fewn ffiniau Palestina yn y dyfodol o dan reol Palestina. Cafwyd adroddiadau hefyd o gynigion i Israel brydlesu tir y mae aneddiadau pellennig wedi'i leoli oddi wrth y Palestiniaid. Mae Arlywydd Palestina, Mahmoud Abbas, wedi gwrthod y syniad bod unrhyw setliadau Iddewig yn weddill, gan ddadlau iddyn nhw gael eu hadeiladu’n anghyfreithlon. Mae’n parhau i fod yn aneglur sut y bydd yr Unol Daleithiau yn pontio’r swyddi hyn, ond pan ofynnwyd i Kerry am dynged ymsefydlwyr gan gyfwelydd o Israel ym mis Chwefror, atebodd: “Nid wyf yn siŵr y bydd yn rhaid [y setlwr] adael ei gartref.”\nJerwsalem: Mae'n debyg y bydd y fframwaith yn cydnabod galw Palestina i gael ei brifddinas yn Nwyrain Jerwsalem. Fodd bynnag, mae'n ymddangos yn annhebygol y bydd mor benodol â Pharamedrau Clinton - a gynigiodd rannu'r Hen Ddinas ac sofraniaeth dros y Deml Mount / Haram al-Sharif ultra-sensitif - gan y byddai hyn yn ormod i lywodraeth Israel ei dderbyn yn y cam hwn. Fodd bynnag, mae Kerry yn fframio Jerwsalem, bydd gan drafodwyr her gymhleth i gyrraedd fformiwla sy'n dderbyniol yn ideolegol i'r ddwy ochr ac yn ymarferol.\nFfoaduriaid: Mae Palestiniaid eisiau i ffoaduriaid a'u disgynyddion gael yr hawl i ddewis o gyfres o opsiynau ailsefydlu ac iawndal, yn debyg i'r fformiwla a amlinellir ym Mharamedrau Clinton, sy'n cynnwys mynediad i Israel. Mae Israel yn gwrthwynebu bod gan Balestiniaid yr “hawl i ddychwelyd” i ffiniau Israel. Er bod Paramedrau Clinton wedi amlinellu'r opsiynau ac yn caniatáu i Israel benderfynu faint o Balesteiniaid y byddai'n eu cyfaddef, nid yw'n glir y bydd Kerry mor benodol. Yn Davos siaradodd dim ond am benderfyniad “cyfiawn a chytûn” i fater ffoaduriaid, sef yr iaith a ddefnyddir ym Menter Heddwch Arabaidd. Beth bynnag, mae'n debyg y bydd cyfeiriad at y cytundeb terfynol gan ddod â phob cais i ben. Mae hwn yn alw gan Israel gyda'r nod o gau'r ffeil ar hawliadau sy'n ymwneud â rhyfel 1948, y mae'r mater ffoaduriaid yn deillio ohoni. Mae arwyddion gan swyddogion yr Unol Daleithiau y rhoddir sylw hefyd i iawndal i ffoaduriaid Iddewig a ffodd rhag erledigaeth yng ngwledydd Arabaidd yn ystod yr un cyfnod.\nCydnabyddiaeth gydfuddiannol a chyflwr Iddewig: Galw mwyaf parhaus Netanyahu yw bod y Palestiniaid yn “cydnabod hawliau cenedlaethol y bobl Iddewig yn Nhalaith Israel”, y mae llawer yn Israel yn eu hystyried yn rhagofyniad ar gyfer heddwch parhaol. Mae cydnabod hawliau cenedlaethol Iddewig yn rhedeg yn ddwfn yn erbyn naratif cenedlaethol Palestina, ac mae Abbas wedi bod yn wrthwynebus iawn. Mae gan y mater hwn oblygiadau hefyd i gwestiwn y ffoadur, gan y byddai cydnabod mai Israel yw cartref cenedlaethol y bobl Iddewig yn tanseilio honiadau Palestina i hawl i “hawl dychwelyd” i Israel. Mae'n debyg y bydd y fframwaith yn adlewyrchu galw Netanyahu ar ryw ffurf. Soniodd Kerry yn Davos am “gyd-gydnabod cenedl-wladwriaeth pobl Palestina a chenedl-wladwriaeth y bobl Iddewig.”\nMaterion eraill: Bydd y fframwaith hefyd yn debygol o fynd i'r afael â rhai materion sensitif eraill, gan gynnwys galw Palestina am ryddhau pob carcharor Palestina sydd gan Israel.\nSut mae'r partïon yn debygol o ymateb?\nNod yr UD yw sicrhau cytundeb ar gyfer cyfnod sefydlog arall o drafodaethau hyd at flwyddyn, yn ddelfrydol cyn y pedwerydd rhyddhad terfynol a'r olaf o garcharorion Palestina ar ddiwedd mis Mawrth. Byddai'r ddwy ochr yn cael mynegi amheuon i'r fframwaith, ond dim ond eu nodi yng nghyd-destun trafodaethau drws caeedig. Serch hynny, mae'r ddwy ochr yn gweithio'n galed i symud y testun mor agos â phosib i'w swyddi eu hunain.\nRhaid i’r Prif Weinidog Benjamin Netanyahu benderfynu sut i reoli cyflwyniad y fframwaith hwn mewn ffordd na fydd yn achosi i asgell dde ei glymblaid roi’r gorau iddi, yn enwedig plaid Cartref Iddewig Naftali Bennett ac asgell dde ei blaid Likud ei hun. Bydd Netanyahu eisiau parhau â’r trafodaethau gyda’r Palestiniaid, ond pwysleisiodd tebygol bod y fframwaith yn safbwynt Americanaidd, nad yw Israel yn ei dderbyn yn ffurfiol, er mwyn osgoi dod â’r mater i bleidlais ddadleuol yn y cabinet.\nBydd yn rhaid i'r Arlywydd Abbas allu tynnu sylw at ddigon o sylwedd yn y fframwaith i gyfiawnhau ymestyn trafodaethau, ac i ohirio unrhyw ddychwelyd i ymdrechion unochrog i sicrhau cydnabyddiaeth mewn cyrff rhyngwladol. Mae'r cyhoedd ym Mhalestina wedi'u rhannu ynghylch a ydyn nhw'n cefnogi trafodaethau heddwch. Mae Hamas, sy'n rheoli Llain Gaza, yn gadarn yn erbyn trafodaethau.\nEr mwyn cytuno i atal gweithredoedd unochrog, bydd y Palestiniaid yn debygol o fynnu consesiynau ymarferol pellach gan Israel, fel y gwnaethant wrth fynnu rhyddhau carcharorion yn gyfnewid am gymryd rhan mewn sgyrsiau ym mis Gorffennaf. Yn benodol maent yn debygol o adnewyddu'r galwadau am rewi adeiladu aneddiadau. Bydd cwrdd â galw o'r fath yn fygythiad arall i sefydlogrwydd clymblaid Netanyahu.\nEr mwyn cael pob ochr i arwyddo, er gwaethaf y cymhlethdodau gwleidyddol, gall yr UD gynnig sicrwydd neu gymhellion preifat. Yn y pen draw, nid yw'r naill ochr na'r llall am gael y bai am ddymchwel y broses, a fydd yn rhoi rhywfaint o drosoledd i Kerry dros y ddwy ochr.\nPynciau cysylltiedig:AIPACPwyllgor Materion Cyhoeddus America Israelcynnwysllawn-ddelweddArlywydd Palestina, Mahmoud AbbasMae'r New York TimesThe Times of Israel\nIsrael yn edrych y tu hwnt UE i ddod o hyd i bartneriaid masnachu newydd yn Tsieina ac India\nEIB yn cefnogi sector coedwigaeth Slofacia gyda € 120 miliwn


Mae gan gyngor ar dai rôl allweddol i'w chwarae wrth gefnogi ymateb y GIG i COVID-19\nMae'r diffyg llety dros dro oherwydd pandemig COVID-19 yn creu mwy o heriau o ran rhyddhau pobl sydd mewn perygl o fod yn ddigartref, yn ôl ymchwil newydd gan Sefydliad Tai Siartredig Cymru.\nMewn astudiaeth newydd ddadlennol, comisiynodd prosiect Tyfu Tai Cymru CIH Cymru Gana Consulting a C.A.R.P Collaborations i edrych o'r newydd ar ba rôl y mae cyngor tai yn ei chwarae pan gaiff cleifion eu rhyddhau o'r ysbyty.\nRoedd yr ymchwil yn cynnwys ffocws ar sut roedd COVID-19 wedi effeithio ar drefniadau ac wedi ceisio barn gweithwyr proffesiynol, cleifion a gofalwyr ledled Cymru.\nNid yw staff yn tueddu i ddilyn protocol clir ar ryddhau cleifion o'r ysbyty, gan ddibynnu'n aml ar gonfensiynau lleol\nMae'r diffyg llety dros dro oherwydd pandemig COVID-19 yn creu mwy o heriau o ran rhyddhau pobl sydd mewn perygl o fod yn ddigartref neu'r rhai y gallai eu cartref fod yn anaddas yn dilyn eu harhosiad yn yr ysbyty\nMae staff mewn rolau arbenigol a oedd, cyn y pandemig, yn gweithio mewn ysbyty bellach yn dibynnu ar staff anwbenigol i gyfleu eu cyngor a'u harweiniad\nGall presenoldeb arbenigwr tai mewn ysbyty wella cyngor amserol i weithwyr proffesiynol a chleifion\nNid yw cleifion nad ydynt yn cael eu derbyn yn ffurfiol i'r ysbyty yn cael gwybodaeth a allai eu cadw'n dda gartref\nMae oedi i addasiadau, yr angen am ofal parhaus, a chymhlethdodau tra yn yr ysbyty i gyd yn achosi oedi cyn i glaf gael ei ryddhau\nMae dulliau sy'n cynnwys ystod eang o weithwyr proffesiynol wrth gynllunio ar gyfer rhyddhau cleifion yn cynyddu'r tebygolrwydd y caiff anghenion cleifion eu hystyried yn gyfannol – er weithiau gall cynnwys gweithwyr proffesiynol allweddol, fel staff tai, ddod yn rhy hwyr\nGall defnyddio systemau TG lluosog ei gwneud yn anos rhannu'r wybodaeth ddiweddaraf sy'n hygyrch i'r holl staff\nMae tystiolaeth nad yw asesiadau o anghenion gofalwyr yn cael eu cynnal yn gyson ac nad yw tai yn ystyriaeth reolaidd pan fydd y trafodaethau hyn yn digwydd.\nMae'r adroddiad yn gwneud ystod eang o argymhellion ar gyfer byrddau iechyd, Llywodraeth Cymru a rhanddeiliaid eraill sy'n cefnogi'r broses o gynllunio ar gyfer rhyddhau cleifion o'r ysbyty. Mae'r rhain yn cynnwys yr angen i sicrhau bod cyngor ar dai yn cael ei ystyried fel rhan ganolog o gynllunio ar gyfer rhyddhau cleifion o'r ysbyty, i gynnwys arbenigwyr tai cyn gynted â phosibl pan ddaw angen cyngor ar dai i'r amlwg a rhoi ystyriaeth bellach i sut y gellir cefnogi awdurdodau lleol i hwyluso rhyddhau cleifion o'r ysbyty gyda llety dros dro cyfyngedig ar waith o ganlyniad i'r pandemig.\nAdroddiad llawn Atodiadau\nCatherine May | rheolwr Tyfu Tai Cymru\nMae'r ymchwil hwn yn taflu goleuni ar yr hyn y gellir ei gyflawni i bobl pan fydd arbenigwyr tai yn cael eu cynnwys mewn ffordd gydgysylltiedig a chyngor ar dai yn cael ei ddefnyddio fel rhan o'r broses cynllunio ar gyfer rhyddhau cleifion o'r ysbyty. Mae'n dangos y gall cynllunio ar gyfer rhyddhau cleifion amrywio'n fawr yn dibynnu ar amgylchiadau rhywun – o'r rhai a allai fod yn bresennol mewn ysbyty ond heb gael eu derbyn yn ffurfiol, i'r rhai sy'n cael triniaeth a fydd yn newid eu hanghenion tai a gofal parhaus. Er ein bod yn gwybod nad yw dull gweithredu sy'n addas i bawb yn gweithio, mae achos i sicrhau bod cyngor ar dai wedi'i wreiddio fel y gall pawb gael mynediad iddo pan fyddant yn dod i gysylltiad â gwasanaethau gofal iechyd.\nMatthew Kennedy | rheolwr polisi a materion cyhoeddus, Sefydliad Tai Siartredig Cymru\nEr ein bod yn gwybod na fydd angen help na chefnogaeth ar bawb sy'n cael eu derbyn i'r ysbyty gyda'u tai, mae'r adroddiad hwn yn dangos bod gormod o gyfleoedd wedi'u colli i nodi anghenion tai a allai helpu pobl i aros yn iach gartref yn y pen draw ac osgoi dychwelyd i'r ysbyty. O ystyried bod yr angen i ddiogelu capasiti yn y GIG hyd yn oed yn bwysicach o dan amodau argyfwng COVID-19 rydym yn annog Llywodraeth Cymru a byrddau iechyd i weithredu'n gyflym ar sail ein hargymhellion i wneud y cysylltiadau synhwyrol hynny lle gwyddom y gallai cyngor ar dai gael effaith wirioneddol ar helpu gweithwyr gofal iechyd proffesiynol yn eu rolau pwysedd uchel , a chefnogi gwell canlyniadau i gleifion, gofalwyr a theuluoedd.\n1. Y Sefydliad Tai Siartredig (CIH) yw'r llais annibynnol dros dai a chartref safonau proffesiynol. Mae ein nod yn syml – er mwyn rhoi'r cyngor, y gefnogaeth a'r wybodaeth sydd eu hangen ar weithwyr tai proffesiynol i fod yn wych. Mae CIH yn elusen gofrestredig ac yn sefydliad dielw. Mae hyn yn golygu bod yr arian a wnawn yn cael ei roi yn ôl i'r sefydliad ac yn ariannu'r gweithgareddau a wnawn i gefnogi'r sector tai. Mae gennym aelodaeth amrywiol o bobl sy'n gweithio yn y sectorau cyhoeddus a phreifat, mewn 20 o wledydd ar bum cyfandir ledled y byd. Mae rhagor o wybodaeth ar gael yn: www.cih.org\n2. Mae Tyfu Tai Cymru yn brosiect ymchwil polisi 5 mlynedd a ariennir gan Sefydliad Oak – mae rhagor o wybodaeth am y prosiect a'i waith ar gael yma.\n3. I gael sylwadau ychwanegol, trefniadau cyfweld neu astudiaethau achos, cysylltwch â 07534404742 neu matthew.kennedy@cih.org


ACNM (Llwybrau Masnacheiddio Technolegau Nano a Micro) - Prifysgol Abertawe\nACNM (Llwybrau Masnacheiddio Technolegau Nano a Micro)\nMae ACNM (Llwybrau Masnacheiddio Technolegau Nano a Micro) yn enghraifft o strategaeth Llywodraeth Cymru i gefnogi a chyflymu twf ein diwydiannau gwyddonol a rhai sy’n seiliedig ar dechnoleg. Mae’n cynnig mynediad i £3.3 miliwn o gyllid ERDF/WEFO i gefnogi busnesau yn y diwydiannau gwyddorau bywyd, gofal iechyd/biofeddygol, adeiladu, deunyddiau uwch, ynni a’r amgylchedd a diwydiannau creadigol.\nTrwy ACNM, gall cwmnïoedd gydweithredu gydag academyddion o Brifysgolion Abertawe a Chaerdydd i weithio ar brosiectau Ymchwil a Datblygu sy’n dod â chynnyrch, prosesau a gwasanaethau i’r farchnad gyda’r nod pennaf o ddod â swyddi a ffyniant i Ddwyrain Cymru. Mae prosiectau ACNM wedi’u cyllido ar gael i fusnesau yn Nhe a Dwyrain Cymru gan gynnwys Bro Morgannwg, Caerdydd, Casnewydd, Sir Fynwy, Powys, Wrecsam a Sir y Fflint. Bydd y prosiect yn rhedeg tan fis Gorffennaf 2021.\nCynyddu arloesedd, trwy wella’r cyflymder y gall ymchwil a datblygu droi mewn i gynnyrch neu brosesau sydd o fudd i’r cwmni wrth fasnacheiddio a chyflwyno i’r farchnad.\nCefnogi busnesau i gynyddu eu proffidioldeb a thwf.\nHelpu i ddatblygu a pheilota cynnyrch a gwneuthuriad newydd sy’n gwella proffil cwmni.\nGalluogi delweddu, asesu dulliau cynhyrchu a dylunio cynnyrch pwrpasol.\nGwella technegau cynhyrchu er mwyn gwella ansawdd a chynyrchiant.\nMeithrin trosglwyddiad technoleg arloesol trwy gydweithredu ar lefel ddiwydiannol ac academaidd.\nGwella cadwyn cyflenwi academaidd a diwydiannol gynhaliadwy.\nCydweithredu gyda diwydiant i ddatrys problemau ymchwil a phroblemau’r byd go iawn.\nCefnogi mewnwelediad cynnar i dechnolegau nano a micro sy’n datblygu.\nYdy eich gweithrediadau busnes chi o fewn yr ardaloedd canlynol yn Nwyrain Cymru? Bro Morgannwg, Caerdydd, Casnewydd, Sir Fynwy, Powys, Wrecsam neu Sir y Fflint?\nCysylltwch â ni nawr a throwch eich darganfyddiadau yn arloesedd!\nBeth yw'r prif amcanion?\nCynyddu arloesedd, trwy wella cyflymder troi ymchwil a datblygu mewn i gynnyrch neu brosesau sydd o fudd i’r cwmni wrth fasnacheiddio a gyflwyno i’r farchnad\nCynnig gwybodaeth arbenigol, i bwrpas, sy'n galluogi cwmniau, ym maes technolegau nano a micro. Mae meysydd a all elwa ohono yn cynnwys diwydiannau gwerth uchel megis gwyddorau bywyd, gofal iechyd/biofeddygol, deunyddiau swyddogaethol argraffedig, pecynnu, lled-ddargludyddion, cynhyrchu uwch, a diwydiannu cysylltiedig\nAsesu dulliau cynhyrchu a dylunio cynnyrch pwrpasol\nGwella technegau cynhyrchu er mwyn gwella effeithlonrwydd, ansawdd a chynhyrchiant cwmnioedd\nMeithrin trosglwyddiad technoleg arloesol trwy bartneriaethau cydweithredu academaidd a arweinir gan ddiwydiant\nGwella cadwyn cyflenwi academaidd a ddiwydiannol gynhaliadwy a chreu partneriaethau tymor hir ar gyfer cydweithrediad sydd er budd y naill a’r llall\nBeth ydy hyn yn ei olygu i chi a beth yw’r buddion i’r naill a’r llall?\nFel cwmni, sydd â’r angen i ddatblygu a gwireddu syniad critigol sydd gan y cwmni, bydd ymwneud ag ACNM yn golygu y bydd tîm ymchwil ymroddedig ar gael i weithio gyda chi i wireddu eich syniad a helpu i roi hwb ymlaen i ffocws eich busnes. Ni ddylai syniadau newydd aros yn eu hunfan ond dylent ddatblygu yn gyflym i fod yn ddatrysiadau dichonadwy i’r farchnad. Mae twf busnes yn allweddol, felly a oes gennych syniad yr hoffech ei drafod? Gadewch i ni eich helpu i:\nGefnogi eich busnesau i gynyddu proffidioldeb a thwf.\nDatblygu a pheilota cynnyrch a thechnegau cynhyrchu newydd a fydd yn ehangu effaith eich cwmni ar y farchnad.\nGalluogi effaith delweddu eich syniadau.\nBeth ddylwn wneud i yrru fy musnes ymlaen?\nCysylltwch ag ACNM gan ddefnyddio’r manylion cyswllt isod am drafodaeth anffurfiol i ystyried eich anghenion.\nTrefnwch drafodaeth er mwyn deall union ofynion eich busnes a’ch cymhwysedd.\nCynlluniwch, trafodwch ac ystyriwch y goblygiadau ar gyfer pob partner er mwyn arwain at ganlyniad cadarnhaol.\nManteisiwch ar arbenigedd marchnad i helpu eich busnes i ddatblygu a thyfu ac yn y pendraw i ddod yn fwy cystadleuol.\nDatblygu cydsyniad a pherthynas hir dymor gyda thîm ACNM, a fydd yn ymdrechu i’ch cefnogi nawr ac yn y dyfodol.\nCeir mwy o wybodaeth am ddioglewch data o fewn ACNM yma:\nYstafell A124 - Peirianneg Dwyrain\nFfôn: + 44 (0)1792 295634\nOffer a chyfleusterau sydd ar flaen y gad\nBydd gennych fynediad i'n hoffer ar gyfer:\nDelweddu biolegol a delweddu celloedd uwch\nNodweddu gan ddefnyddio offer sy'n galluogi dadansoddiad trydanol, ffisegol a chemegol\nGwneuthuriad Micro-Nano o synwyryddion a dyfeisiau\nCynhyrchu past ac inc hylifol\nNodweddu swbstradau, deunyddiau a rheolegol


Coronafeirws: marchnad lafur – PIGION\nCoronafeirws: marchnad lafur\nBy seneddymchwil May 20, 2020 June 1, 2020\nMae’r ffeithlun yn dangos ffigurau diweddaraf y farchnad lafur sydd ar gael ar gyfer Cymru. Mae’r ffigurau hyn ar gyfer mis Rhagfyr 2019 i fis Chwefror 2020 cyn gweithredu camau cadw pellter cymdeithasol y coronafeirws. Felly, nid yw’r ffeithlun hwn yn adlewyrchu’r sefyllfa bresennol oherwydd yr oedi ar y data. Fodd bynnag, bydd diweddariad y mis nesaf yn dechrau dangos effaith y coronafeirws ar y farchnad lafur.\nCafodd yr erthygl hon ei diweddaru ddiwethaf ar 1 Mehefin 2020\nPryd y bydd yr ystadegau swyddogol yn dechrau adlewyrchu effaith y coronafeirws ar y farchnad lafur?\nBob mis, mae’r Swyddfa Ystadegau Gwladol (SYG) yn cyhoeddi amcangyfrifon o gyfraddau cyflogaeth a diweithdra. Mae’r amcangyfrifon hyn yn seiliedig ar wybodaeth a gesglir gan yr arolwg o’r llafurlu ar gyfer y tri mis blaenorol. Mae’r oedi amser i’r ffigurau hyn yn golygu bod y datganiad marchnad lafur diweddaraf a gyhoeddwyd ar 19 Mai 2020 yn rhoi gwybodaeth rhwng mis Ionawr 2020 a mis Mawrth 2020. Felly, efallai na fydd yr arolwg o’r llafurlu’n dechrau adlewyrchu effaith y coronafeirws ar y farchnad lafur tan fis Mehefin.\nBeth yw’r sefyllfa ddiweddaraf yng Nghymru?\nAr gyfer mis Ionawr 2020 tan fis Mawrth 2020, y gyfradd ddiweithdra ar gyfer pobl 16 oed neu’n hŷn yng Nghymru oedd 3.2 y cant, o’i chymharu â 2.9 y cant y chwarter blaenorol. Cynnydd o 4,000 o bobl yw hyn o’r chwarter blaenorol i 49,000. Mae’r gyfradd ddiweithdra yng Nghymru yn is na Lloegr (4.0 y cant), y DU (3.9 y cant), yr Alban (4.1 y cant) ac yn uwch na Gogledd Iwerddon (2.4 y cant).\nMae’r SYG yn cyhoeddi cyfres arbrofol sy’n cyfrif nifer y bobl sy’n hawlio Lwfans Ceisio Gwaith ynghyd â’r rhai sy’n hawlio Credyd Cynhwysol ac mae’n ofynnol iddynt geisio gwaith a bod ar gael i weithio. Mae hyn yn disodli nifer y bobl sy’n hawlio’r Lwfans Ceisio Gwaith fel prif ddangosydd nifer y bobl sy’n hawlio budd-daliadau yn bennaf am eu bod yn ddi-waith. Mae’r data diweddaraf ar gyfer mis Ebrill 2020 yn dangos bod nifer yr hawlwyr yng Nghymru wedi cynyddu 45,293 i 103,869.\nNifer yr hawlwyr yng Nghymru; mis Ebrill 2018 i fis Ebrill 2020\nNifer yr hawliau am Gredyd\nYmatebodd Therese Coffey AS, Ysgrifennydd Gwladol Gwaith a Phensiynau, i lythyr gan Stephen Crabb AS, Cadeirydd y Pwyllgor Materion Cymreig, dyddiedig 21 Mai 2020. Yn y llythyr, ceir manylion ynghylch nifer yr unigolion ac aelwydydd fu’n hawlio Credyd Cynhwysfawr rhwng 1 Mawrth 2020 a 12 Mai 2020. Yn ystod y cyfnod hwn, cyfanswm yr hawliadau unigol am Gredyd Cynhwysfawr yng Nghymru oedd 122,000, gan gyrraedd uchafbwynt o 6,860 ar 27 Mawrth 2020.\nNifer yr hawliadau am Gredyd Cynhwysfawr yng Nghymru: 1 Mawrth 2020 – 12 Mai 2020\nFfynhonnell: Pwyllgor Materion Cymreig Senedd y DU, Cynnydd o 120,000 yn nifer yr hawliadau am Gredyd Cynhwysfawr yng Nghymru ers achosion y coronafeirws, 22 Mai 2020.\nArolwg SYG o effaith COVID-19 ar fusnes\nMae’r SYG wedi dechrau arolwg ar-lein newydd, sef arolwg o effaith COVID-19 ar fusnes sy’n cynnwys tua 17,600 o fusnesau yn y DU bob pythefnos. Mae’r arolwg hwn yn gofyn cwestiynau ar gyflogaeth, trosiant, disgwyliadau busnes a chymorth y llywodraeth. Cyhoeddwyd y gyfres ddiweddaraf o ganlyniadau ar 21 Mai 2020 ar gyfer y cyfnod rhwng 20 Ebrill a 3 Mai 2020. Ymatebodd cyfanswm o 6,196 o fusnesau i’r arolwg yn y DU, gyda 652 o fusnesau â phresenoldeb yng Nghymru yn ymateb. Mae’r SYG yn nodi’r canlynol:\nEstimates from the Business Impact of Coronavirus (COVID-19) Survey (BICS) are currently unweighted and should be treated with caution when used to evaluate the impact of COVID-19 across the UK economy. Each business was assigned the same weight regardless of turnover, size or industry, and the data in the latest period are final.\nPan ofynnwyd iddynt beth yw statws masnachu presennol eu menter, nododd 79.3 y cant o’r busnesau yng Nghymru a ymatebodd i’r arolwg eu bod yn parhau i fasnachu o gymharu hynny â 80.5 y cant yn Lloegr. Ymatebodd 20.7 y cant arall o fusnesau yng Nghymru eu bod wedi cau dros dro neu fod masnachu ar saib dros dro.\nCanran yr holl fusnesau a ymatebodd, wedi’u dadansoddi yn ôl gwlad, y DU, rhwng 20 Ebrill a 3 Mai 2020. Beth yw statws masnachu presennol eich menter?\nFfynhonnell: SYG, Arolwg o effaith COVID-19 ar fusnes, 21 Mai 2020.\nNodiadau: Mae’r data hyn yn ymwneud â’r cyfnod rhwng 20 Ebrill 2020 a 3 Mai 2020. Canlyniadau terfynol, ton 4 o arolwg SYG o effaith y Coronafeirws (COVID-19) ar fusnes. (n = 6,196).\nMae canlyniadau’r arolwg hwn yn dangos bod 79.8 y cant o fusnesau o Gymru a ymatebodd wedi gwneud cais am y Cynllun Cadw Swyddi drwy gyfnod y Coronafeirws, bod 69.3 y cant wedi gohirio taliadau TAW, bod 40.6 y cant wedi gwneud cais am wyliau ardrethi busnes, a bod 25.5 y cant wedi gwneud cais ar gyfer Cynllun Amser Talu Cyllid a Thollau Ei Mawrhydi. Mae’r canrannau hyn yn uwch na’r rhai ar gyfer y gwledydd eraill.\nMae canrannau’r busnesau sydd naill ai’n parhau i fasnachu neu wedi rhoi’r gorau i fasnachu dros dro neu y mae masnachu ar saib dros dro, wedi’u dadansoddi yn ôl gwlad, y DU, rhwng 20 Ebrill a 3 Mai 2020. A yw’ch menter wedi gwneud cais am unrhyw un o’r mentrau a ganlyn?\nNodiadau: Mae’r data hyn yn ymwneud â’r cyfnod rhwng 20 Ebrill 2020 a 3 Mail 2020. Canlyniadau terfynol, ton 4 o arolwg SYG o effaith y Coronafeirws (COVID-19) ar fusnes. (n = 6,196).\nTags: Coronafeirws Datblygu Economaidd Delweddau Data Economi Y Farchnad Lafur\nPrevious Entry Coronafeirws: cymhariaeth ryngwladol o gyfyngiadau\nNext Entry Coronafeirws: nodweddion gweithwyr allweddol


Addoldai Cymru > Amdanom ni > Ein Cyllid\nSefydlwyd yr Ymddiriedolaeth ym 1999 ar alwad Cadw, asiantaeth amgylchedd hanesyddol Llywodraeth Cymru, i gymryd i’w gofal rai o’r enghreifftiau gorau o addoldai gwag nad oeddent yn eiddo i’r Eglwys yng Nghymru, er budd cymunedau lleol a’r cenedlaethau i ddod. Mae ganddi rôl genedlaethol o ran hybu dealltwriaeth, gwerthfawrogiad a mwynhad o dreftadaeth addoldai Cymru. Caiff yr Ymddiriedolaeth gymorth grant o sawl ffynhonnell gan gynnwys Cadw, adrannau eraill yn Llywodraethau Cymru a’r Deyrnas Unedig, ambell awdurdod lleol, a nifer o gyrff ac ymddiriedolaethau sy’n cynnig grantiau, yn ogystal â rhoddion gan fusnesau ac unigolion preifat.\nAr ben hynny, ariennir prosiectau mawr sydd ar y gweill ar hyn o bryd gan Croeso Cymru a Chronfa Dreftadaeth y Loteri.\nErs y cychwyn, mae’r Ymddiriedolaeth wedi cael grant blynyddol oddi wrth Cadw tuag at ei chostau rhedeg, yn cynnwys yswiriant a chynhaliaeth sylfaenol ein portffolio o adeiladau. Ond nid yw hynny’n ddigon i dalu am yr hyn sydd angen ei wneud. Mae haelioni ein cefnogwyr yn bwysicach nag erioed!


3 Newyddion o'r sector Geo-ofodol - Geofumadas\nMai, 2013 stentiau, Geospatial - GIS, arloesol\nBRAZIL: Mae rheolaeth amgylcheddol a gwledig yn gwella gyda'r defnydd o dechnolegau geo-ofodol\nMae technolegau geo-ofodol, offer hanfodol ar gyfer cynllunio tiriogaethol, yn chwyldroi'r ffordd y rheolir ystad go iawn\nCyfres o cyrsiau a gynhelir ar Fehefin 18 yn Sao Paulo, Brasil, yn dysgu sut i fanteisio ar y data geo-ofodol a Systemau Gwybodaeth Ddaearyddol (SIG) ar gyfer rheoli tiriogaethol, cynllunio trefol a gweinyddiaeth gyhoeddus a phreifat. I weld grid y cyrsiau bach a gallu cofrestru, ewch i: http://mundogeoconnect.com/2013/grade/cursos.\nEl Cwrs geo-gyfeirio ar gyfer eiddo gwledig yn trafod y ddeddfwriaeth newydd ar y pwnc a bydd hefyd yn mynd i'r afael â'r agweddau technegol, fel yr arolwg maes, yn fater pwysig i berchnogion eiddo ac i dechnegwyr sy'n gweithio gydag arolygon.\nEl Cwrs ar Cadastre Amgylcheddol Gwledig, gyda ffocws ar y Cod Coedwig newydd, yn mynd i'r afael â phrif agweddau'r offeryn newydd hwn o reoleiddio amgylcheddol gwledig, gan dynnu sylw at yr heriau technegol a rheoleiddiol sy'n gysylltiedig â gweithredu CAR a'r cyfleoedd sydd ar gael i ddarparwyr gwasanaethau, cwmnïau a llywodraethau .\nEl Cwrs Geo-brosesu wrth Reoli Bwrdeistrefi, bydd yn dod ag atebion i osgoi gwallau yng nghamau'r prosiect, yn llogi a diweddaru rhaglenni geo-brosesu yn y gwendidau o faint canolig a bach. Bydd cynrychiolydd o Sefydliad Daearyddiaeth a Braslunio Brasil (IBGE) yn hyfforddwr a Cwrs ar Seilweithiau Data Gofodol (IDE), gydag uchafbwynt ar gyfer menter Brasil o drefnu'r wybodaeth ddaearyddol.\nAc yn olaf, cynhelir cwrs byr gan ddau hyfforddwr arbenigol yn y sector cudd-wybodaeth ddaearyddol, a fydd yn esbonio pam ei bod yn bwysig gweithredu'r Geomarketing mewn cwmnïau a beth yw'r manteision y mae'n eu rhoi.\nBydd y cyrsiau bach, a gynhelir fel rhan o Gynhadledd MundoGEO # Connect LatinAmerica 2013 - Cynhadledd a Geomateg a Datrysiadau Geo-ofodol -, yn chwe awr o hyd a byddant yn cynnwys tystysgrif. Mae'r cyrsiau bach hyn wedi'u hanelu at weithwyr proffesiynol sydd am wybod y cysyniadau sylfaenol a'r posibiliadau o ddefnyddio technolegau geo-ofodol.\nMwy o wybodaeth yn yr e-bost connect@mundogeo.com a thrwy'r 55 (41) 3338-7789.\nTAIWAN: SuperGIS Online wedi'i integreiddio â Microsoft Excel\nMae SuperGeo Technologies newydd gyhoeddi y bydd Tafarn yn cael ei lansio a fydd yn hwyluso integreiddio Excel yn y cais SuperGIS Ar-lein.\nGyda hyn bydd y defnyddwyr yn gallu gwneud arferion y maent fel arfer yn eu gwneud gyda Microsoft Office Excel 2010, fel cynhyrchu graffeg, mapiau thematig, adroddiadau ystadegol o dan gymhwysiad daearyddol gyda photensial y gwasanaethau a ddarperir gan SuperGIS Ar-lein.\nSuperGIS Ar-lein Excel Add-in, gall defnyddwyr greu tablau a chael y wybodaeth gyfatebol, fel enwau'r siroedd, dinasoedd a threfi a chyfesurynnau penodol, yn ogystal â data arddangos gyda gwerthoedd unigryw, graddio lliwiau, symbolau graddedig, ac ati .\nMae SuperGIS Ar-lein ar gael ledled y byd, ond ar gyfer cwsmeriaid yn Taiwan yn unig y mae'r Excel Add-in yn awr.\nMwy o wybodaeth am Atebion Gweinyddwr SIG SuperGIS, ewch i:\nFFRAINC: Mae GIS Symudol, SuperSurv 3.1 yn helpu i wella systemau dŵr yfed a glanweithdra yn Ffrainc\nMae SuperGeo Technologies hefyd wedi cyhoeddi bod SuperSurv 3.1, y meddalwedd GIS symudol ar gyfer dyfeisiau Android, wedi'i ddewis gan Dignoise Regie des Eaux i gasglu data maes i symleiddio astudiaethau a gwella gwasanaethau dŵr yfed a glanweithdra yn Digne-les-Bains, Ffrainc.\nWedi'i sefydlu gan gyngor dinas Digne-les-Bains, Dignoise Regie des Eaux, mae'n canolbwyntio ar weithrediad y system dŵr yfed leol a'r gwasanaethau glanweithdra. Bydd y dechnoleg GIS yn galluogi'r fwrdeistref i integreiddio'r data hydrolegol a'r amgylchedd yn llawn gyda rheolaeth ansawdd a gwelliant parhaus systemau dŵr daear mewn ardaloedd cyfagos ar gyfer datblygu adnoddau dŵr yn gynaliadwy.\nGyda SuperSurv 3.1, bydd staff Dignoise Regie des Eaux yn gallu addasu polisïau gan ddefnyddio data mewn amser agos, yn ogystal â hyrwyddo effeithlonrwydd gweithredol mewn rheoli dŵr a rheoli ansawdd dŵr yn y tymor hir. . O ganlyniad, gall preswylwyr fyw'n iachach gyda gwasanaethau dŵr yfed a glanweithdra digonol.\nGéo.RM yw'r cwmni ymgynghori GIS proffesiynol sy'n arbenigo mewn darparu atebion GPS a mapiau GIS i gwrdd ag amrywiaeth o gymwysiadau diwydiannol. Drwy gydweithio â Géo.RM, bydd SuperGeo yn gallu diwallu anghenion cwsmeriaid sy'n siarad Ffrangeg â'r gwasanaethau meddalwedd arloesol a SuperGIS.\nMwy o wybodaeth am SuperSurv 3.1, ewch i:\nMae'r gwasanaeth hwn yn cyrraedd Geofumadas diolch i ZatocaConnect, trwy ei wasanaeth Z! Cynnwys.\nMae ZatocaConnect yn bartner strategol byd-eang o MundoGEO # Cyswllt\nPost blaenorol«Blaenorol Cartitas\nPost nesaf Cyfrifon Twitter 15 i ddilyn ... flwyddyn yn ddiweddarachnesaf »


Digwyddiadau Hydrefol - Ngogledd-Ddwyrain Cymru\n10/09/2018 Pethau i'w gwneud\nNid yw Gogledd Ddwyrain Cymru yn cau yn y gaeaf (nid fel y mae pawb yn ei feddwl). Mae rhai digwyddiadau gwych yn cael eu cynnal yng nghanol y coed hydrefol â’r dail yn disgyn. O wyliau bwyd, i wyliau teulu chwedlonol, a rhai digwyddiadau ymarfer corff llawn hwyl, byddwch yn wirion i feddwl bod ein cornel ni o Ogledd Cymru yn cau dros yr Hydref.\nMythfest: Gŵyl Deulu\nYmunwch â’r antur awyr agored hudol 3 awr hon i ymgolli’n llwyr fel teulu mewn straeon, cerddoriaeth a crefftau naturiol gyda chreaduriaid chwedlonol lleol o ddyfroedd gwyllt Gogledd Ddwyrain Cymru. Bydd y digwyddiad hwn yn eich trochi mewn gweithgareddau adrodd storïau a chrefftau a chewch gyflwyniad i rai o’n cymeriadau a’n creaduriaid lliwgar sy’n dod o orffennol mytholegol gogledd-ddwyrain Cymru.\nDyddiad y Digwyddiad: Dydd Sul 16 Medi (Coedwig Clocaenog), dydd Sul 30 Medi (Llaneurgain)\nGŵyl Fwyd Wrecsam\nBydd Gŵyl Fwyd a Diod Wrecsam 2018 yn well nag erioed o’r blaen, gyda neuadd gwrw a rhaglen brynhawn a nos estynedig gyda cherddoriaeth fyw.\nBydd Gŵyl Fwyd a Diod Wrecsam ar ei newydd wedd yn dychwelyd i’r dref eleni – bydd y digwyddiad yn cynnwys neuadd gwrw am y tro cyntaf a rhaglen brynhawn a nos estynedig gyda cherddoriaeth fyw.\nDyddiad y Digwyddiad: Dydd Sadwrn 22 Medi 2018\nGŵyl Gwrw Dinbych\nDyma’r 15fed Ŵyl Gwrw Elusennol Flynyddol wedi’i threfnu gan Fwrdd Crwn Dinbych er mwyn casglu arian at elusennau lleol ac achosion da o fewn y gymuned.\nCewch flas ar gwrw lleol arbennig a mwynhau cerddoriaeth ac adloniant byw a fydd yn eich ysgogi i symud a dawnsio yn neuadd hanesyddol y dref ar dopiau Dinbych. Bydd yr elw yn mynd i elusennau, felly gallwch fod yn sicr y cewch amser gwerth chweil a hynny at achos da!\nMae Gŵyl Fwyd Llangollen yn dathlu’r cynnig bwyd Cymreig i ymwelwyr Llangollen.\nBydd arddangoswyr bwyd yn cyflwyno eu talent a’u bwyd a chewch gipolwg go iawn ar fwyd lleol Cymreig a dysgu pethau newydd i’w gwneud yn y gegin drwy wylio’r arddangosfeydd. Hefyd yn yr ŵyl, bydd cerddoriaeth fyw a fydd yn sicr o’ch helpu i losgi’r holl fwyd y byddwch wedi ei flasu gydag ychydig o ddawnsio yn Nyffryn Dyfrdwy.\nDyddiad y Digwyddiad: 13 – 14 Hydref\nRhedeg Llwybrau Loggerheads\nMae’r digwyddiad 5 a 10k yn Loggerheads wedi hen sefydlu bellach ac yn cael ei gynnal bob mis Mawrth, ond nawr mae ras ‘filltir’ gyfatebol – yn rhoi’r dewis o lwybr ychydig yn hirach i redwyr llwybr, gyda llwybr cystal, os nad gwell ar hyd y ffordd!\nRas Fynydd Bryniau Clwyd\nOs nad ydych wedi ymweld â, na chlywed am Fryniau Clwyd, mae’n rhaid i chi fynychu’r digwyddiad hwn, oherwydd dyma’r gadwyn o fynyddoedd hawsaf eu cyrraedd yng Ngogledd Cymru, ac mae’n sicr yn lleoliad perffaith ar gyfer ras fynydd. Caiff ei chynnal ym mis Hydref felly gallwch fod yn sicr na fydd hi’n hynod o boeth ac na fyddwch yn chwysu chwartiau. Mae’r ras sydd wedi hen sefydlu bellach yn ymarfer corff gwych ar gyfer mis Hydref, a bydd yn herio bob cornel o’ch ffitrwydd – ond coeliwch chi ni, byddwch yn teimlo’n wych wedi i chi ei chwblhau!\nDyddiad y Digwyddiad: Dydd Sul 21 Hydref


2 Cronicl 20 (BCN) - Bible Society\n2 Cronicl 20 BCND\n1Wedi hyn, dechreuodd y Moabiaid a'r Ammoniaid, gyda rhai o'r Meuniaid20:1 Felly Groeg. Hebraeg, Ammoniaid. ryfela yn erbyn Jehosaffat. 2Daeth rhywrai at Jehosaffat a dweud wrtho, “Y mae mintai fawr yn dod yn dy erbyn o Edom20:2 Felly llawysgrif. TM, Aram., o'r ochr draw i'r môr, ac y mae hi eisoes yn Hasason-tamar” (hynny yw, En-gedi). 3Yn ei ddychryn penderfynodd Jehosaffat geisio'r ARGLWYDD, a chyhoeddodd ympryd trwy holl Jwda. 4Yna ymgasglodd pobl Jwda i ofyn am gymorth gan yr ARGLWYDD; daethant o bob un o'u dinasoedd i'w geisio ef. 5Yn y cynulliad hwn o bobl Jwda a Jerwsalem yn nhŷ yr ARGLWYDD, fe safodd Jehosaffat o flaen y cyntedd newydd, 6a dweud, “O ARGLWYDD, Duw ein hynafiaid, onid ti sy'n Dduw yn y nefoedd? Ti sy'n llywodraethu ar holl deyrnasoedd y cenhedloedd; yn dy law di y mae nerth a chadernid, fel na ddichon neb dy wrthsefyll. 7Onid ti, ein Duw, a yrraist drigolion y wlad hon allan o flaen dy bobl Israel, a'i rhoi hi am byth i had Abraham, dy gyfaill? 8Y maent hwy wedi byw ynddi ac wedi adeiladu cysegr i'th enw di, a dweud, 9‘Os daw unrhyw niwed i ni trwy gleddyf, llifeiriant20:9 Cymh. Groeg. Hebraeg, barn., haint neu newyn, yna fe safwn o'th flaen di ac o flaen y tŷ hwn, oherwydd y mae dy enw arno. Gwaeddwn arnat yn ein trybini, ac fe wrandewi di arnom a'n gwaredu.’ 10Yn awr, dyma'r Ammoniaid, y Moabiaid a gwŷr Mynydd Seir, pobl na adewaist i Israel ymosod arnynt wrth ddod allan o'r Aifft, pobl y troes Israel i ffwrdd oddi wrthynt a pheidio â'u difetha; 11gwêl sut y mae'r rhain yn talu'n ôl i ni trwy ddod i'n gyrru allan o'th etifeddiaeth, a roddaist i ni. 12O ein Duw, oni wnei di gyhoeddi barn arnynt? Oherwydd nid ydym ni'n ddigon cryf i wrthsefyll y fintai fawr hon sy'n dod yn ein herbyn. Ni wyddom ni beth i'w wneud, ond dibynnwn arnat ti.”\n13Yr oedd holl wŷr Jwda, gyda'u rhai bach, eu gwragedd a'u plant, yn sefyll o flaen yr ARGLWYDD. 14Yr oedd Jehasiel fab Sechareia, fab Benaia, fab Jeiel, fab Mattaneia, Lefiad o dylwyth Asaff, yng nghanol y cynulliad; daeth ysbryd yr ARGLWYDD arno, 15a dywedodd, “Gwrandewch, holl Jwda a thrigolion Jerwsalem ynghyd â'r brenin Jehosaffat. Y mae'r ARGLWYDD yn dweud wrthych am beidio ag ofni na digalonni o achos y fintai fawr yma, oherwydd brwydr Duw yw hon, nid eich brwydr chwi. 16Ewch i lawr yn eu herbyn yfory, pan fyddant yn dringo rhiw Sis, ac fe'u cewch ym mhen draw'r dyffryn, yn ymyl anialwch Jerual. 17Ni fydd raid i chwi ymladd yn y frwydr hon; safwch yn llonydd yn eich lle, ac fe welwch y fuddugoliaeth a rydd yr ARGLWYDD ichwi, O Jwda a Jerwsalem. Peidiwch ag ofni na digalonni; ewch allan yn eu herbyn yfory, a bydd yr ARGLWYDD gyda chwi.” 18Yna fe ymgrymodd Jehosaffat i'r llawr, a syrthiodd holl Jwda a thrigolion Jerwsalem o flaen yr ARGLWYDD a'i addoli. 19Yna safodd y Lefiaid oedd yn perthyn i'r Cohathiaid a'r Corahiaid i foliannu'r ARGLWYDD, Duw Israel, â bloedd uchel.\n20Felly, codasant yn fore a mynd i anialwch Tecoa. Fel yr oeddent yn cychwyn, safodd Jehosaffat a dweud, “Gwrandewch arnaf fi, Jwda a thrigolion Jerwsalem. Ymddiriedwch yn yr ARGLWYDD eich Duw, ac fe fyddwch yn ddiogel; credwch yn ei broffwydi, ac fe lwyddwch.” 21Wedi ymgynghori â'r bobl, penododd gantorion i foli'r ARGLWYDD, ac i ganu mawl i brydferthwch ei sancteiddrwydd, wrth fynd allan ar flaen y fyddin. Dywedasant,\n“Diolchwch i'r ARGLWYDD,\n22Fel yr oeddent yn dechrau canu a moli, gosododd yr ARGLWYDD gynllwyn yn erbyn yr Ammoniaid a'r Moabiaid a gwŷr Mynydd Seir, a oedd yn ymosod ar Jwda, a chawsant eu gorchfygu. 23Trodd yr Ammoniaid a'r Moabiaid i ymosod ar drigolion Mynydd Seir, a'u difa'n llwyr; ac wedi iddynt eu difodi hwy aethant ymlaen i ddifetha'i gilydd. 24Pan gyrhaeddodd Jwda wylfa ger yr anialwch, a throi i edrych ar y fintai, gwelsant gyrff y meirw ar y llawr ym mhobman; nid oedd neb wedi dianc. 25Daeth Jehosaffat a'i filwyr i'w hysbeilio, a chawsant arnynt lawer o olud a gwisgoedd20:25 Felly llawysgrifau a Fersiynau. TM, a chelaneddau., ac eiddo gwerthfawr. Yr oedd ganddynt fwy o ysbail nag y gallent ei gario, ac am fod cymaint ohono buont am dridiau yn ei gludo. 26Ar y pedwerydd dydd daethant ynghyd i ddyffryn Beracha; am iddynt fendithio'r ARGLWYDD yno, gelwir y lle yn ddyffryn Beracha20:26 H.y., Bendith. hyd heddiw. 27Yna dychwelodd holl filwyr Jwda a Jerwsalem dan arweiniad Jehosaffat i Jerwsalem mewn llawenydd, am i'r ARGLWYDD roi buddugoliaeth iddynt dros eu gelynion; 28daethant i dŷ'r ARGLWYDD yn Jerwsalem gyda nablau, telynau a thrwmpedau. 29Daeth ofn Duw ar holl deyrnasoedd y gwledydd pan glywsant fod yr ARGLWYDD wedi ymladd yn erbyn gelynion Israel. 30Felly cafodd teyrnas Jehosaffat heddwch, a rhoddodd ei Dduw lonydd iddo oddi wrth bawb o'i amgylch.\nDiwedd Teyrnasiad Jehosaffat\n1 Bren. 22:41–50\n31Teyrnasodd Jehosaffat ar Jwda. Pymtheg ar hugain oedd ei oed pan ddaeth i'r orsedd, a theyrnasodd am bum mlynedd ar hugain yn Jerwsalem. Asuba ferch Silhi oedd enw ei fam. 32Dilynodd lwybr ei dad Asa yn hollol ddiwyro, a gwneud yr hyn oedd yn uniawn yng ngolwg yr ARGLWYDD. 33Er hynny, ni symudwyd yr uchelfeydd, ac nid oedd y bobl eto wedi gosod eu bryd ar Dduw eu hynafiaid. 34Y mae gweddill hanes Jehosaffat, o'r dechrau i'r diwedd, wedi ei ysgrifennu yng nghronicl Jehu fab Hanani, sydd wedi ei gynnwys yn Llyfr Brenhinoedd Israel.\n35Wedi hyn gwnaeth Jehosaffat brenin Jwda gynghrair â'r drwgweithredwr, Ahaseia brenin Israel. 36Cydweithiodd ag ef i wneud llongau i fynd i Tarsis, a'u hadeiladu yn Esion-geber. 37Ond proffwydodd Elieser fab Dodafa o Maresa yn erbyn Jehosaffat, a dweud, “Am i ti wneud cynghrair ag Ahaseia, fe ddryllia yr ARGLWYDD dy waith.” Felly dinistriwyd y llongau, ac ni allent hwylio i Tarsis.


Caer Rufeinig | Cefn Caer Tŷ Neuadd Canoloesol\nMae'r gaer Rufeinig ger Pennal yng Ngwynedd wedi ei lleoli ar hyd brig y grib sy'n rhedeg i'r gogledd-ddwyrain o Fferm Cefn Caer. Mae'r gaer yn mesur oddeutu 550 troedfedd o'r ogoledd-ddwyrain i'r de-orllewin, wrth oddeutu 425 troedfedd ar draws (c. 168 x 130 m) ac mae felly, yn cynnwys ardal o thua 5 erw a thraean (c. 2.17 ha). Diogelir y gaer gan ddwy ffos ar yr ochr dde-orllewinol ac o gwmpas ongl y gornel dde a chan dair ffos, o bosib, ar yr ochrau de-ddwyreiniol a gogledd-ddwyreiniol. Mae awyrluniau wedi datgelu llinell wal gerrig y gaer ar ochrau'r GDd, DDd a DO, yn ogystal a sylfeini adeilad carreg yng nghanol y gaer, y principia, sy'n mesur tua 90troedfedd (c. m) sgwăr. Mae awyrluniau hefyd wedi canfod arwyddion o weithgaredd allanfurol ar y llethrau rhwng amddiffynfeydd y gaer a'r tir cordlyd i'r de-orllewin (JRS 1953 tt.86/7, 1977 tt. 151/2).\nMae dyddiad sefydlu caer Rufeinig Pennal yn fater dadleuol. Mae'n bosibl bod dyffryn Dyfi wedi ei feddiannu yn ystod daliadaeth y llywodraethwr Quintus Veranius c.A.D.57/58, ac mae'r darganfyddiad o ddwy botel gwydredd plwm o Ganolbarth Gâl o fewn haen ddistryw, yn awgrymu bod y feddianaeth, o bosib, wedi parhau tan ddechrau'r - 70au (Webster t. 114).\nCynhaliwyd arolwg magnetometreg yn y flwyddyn 2000 lle defnyddiwyd gradiomedr fluxgate, arolwg a ddatgelodd fanylion am y gaer a'i hamddiffynfeydd "wedi eu gosod mewn tirun ehangach yn cynnwys nodweddion militaraidd a sifil fel ei gilydd" (Britannia 2001). Fe wnaeth yr arlowg gadarnhau llinell y ffordd sy'n rhedeg i'r dwyrain o'r gaer. Roedd hyn yn hysbys cynt oddi wrth olion cnydau mewn awyrluniau as fe ddangoswyd hefyd ddatblygiad hirgul o boptu'r ddwy ffordd sy'n arwain o brif glwydi'r gaer gan ymestyn am dros 220 o lathenni (200m) y tu draw i'r amddiffynfeydd. Adnabuwyd gwahanol nodweddion yn union o amgylch y gaer, gan gynnwys tŷ baddon, bedd crwn neu, efallai, greirfa ac rhywbeth sy'n ymaddangos fel petai'n blasty neu'n orsaf wyliadwriaeth yn perthyn i'r ymerodraeth. Roedd yna, yn ogystal, olion o faes paredio cyfagos. Roedd arwyddion o ddatblygu eang ar hyd llinellau'r ddwy ffordd gyda'r syrfewyr yn eu dehongli fel anheddiad ar ffurf ficws, yn cynnwys creirfa, tŷ baddon a hostel ymerodrol, ynghyd ag adeiladau "na wyddom eu swyddogaeth". Fe ddaethpwyd i wybod am hyn i gyd heb hyd yn oed codi rhaw. Och! Rhyfeddodau archaeoleg fodern!\nGellir dod o hyd i'r uchod - a llawer iawn mwy ar y cyfnod hwn, mewn hanes ar Roman Britian.\nMae arolygon topograffigol manwl wedi cael eu cynhyrchu ar gyfer gweddillion gweladwy y rhan fwyaf o'r caerau atodol yng Ngwynedd sydd wedi goroesi, ac mae nifer ohonynt wedi eu cloddio. Yn y rhan fwyaf o achosion roedd y gwaith yn ymestyn cyn belled ag ymyl y gwrthgloddiau gweladwy yn unig. Mae llawer iawn o dystiolaeth wedi ei chasglu, yng Nghymru a thu hwnt, sy'n dangos na ddylid edrych ar gaerau Rhufeunig fel nodweddion sy'n sefyll ar pennau eu hunain yn y tirwedd, ond yn hytrach, dylid eu gweld fel canolfannau ardal ehangach o weithgaredd milwrol a sifil. Mae tystiolaeth ôl cnydau, cloddiadau achub a darganfyddiadau ar hap wedi datgelu presenoldeb gweddillion allanfurol mewn nifer o gaerau yng Ngywynedd, ond roedd y dystiolaeth, yn gyffredinol, yn dameidiog. Mae'r Prosiect Amgylchoedd Caerau Rhufeinig a ariannir gan Cadw yn anelu at ddod o hyd i wybodaeth ynghylch amgylchoedd caerau gan ddefnyddio arolwg gradiomedfr fluxgate.\nMaeYmddiriedolaeth Archaeolegol Gwynedd wedi gwneud arolygon yn y safleoedd canlynol hyd yn hyn: Cefn Caer (Pennal), Caer Gai (Llanuwchllyn), Pen Llystyn (Bryncir), Caer Llugy (Capel Curig) a Chanovium (Caerhun).\nMae'r arolygon wedi cynhyrchu cyfoeth o wybodaeth newydd am y caerau a'u hamgylchoedd. Mae'r canlyniadau o'r gaer yng Nghefn Caer, Pennal, nad oedd wedi ei harchwilio rhyw lawer yn flaenorol, yn arbennig o addysgiadol, gan ddangos manylion am y gaer a'r hamddiffyniadau mewn tirwedd ehangach sy'n cynnwys nodweddion milwrol a sifil fel ei gilydd, gan gynnwys ficws ochr a'r ffordd yng ngogledd ddwyrain y gaer (gweler y ffigur).\nYng Nghefn Caer, gellir hefyd weld arddangosfa ardderchog o fasys Rhufeinig ac arteffactau hanesyddol eraill daethpwyd o hyd iddynt ar y tir.


Cynghorion ar gyfer trefniant dodrefn astudiaeth\nydym yn golygu ei fod yn gosod y dodrefn os dywedwn mae rhywun yn trefnu ei astudiaeth yn neis iawn, yn dda yn yr astudiaeth. Mae'n dda ar gyfer gwaith effeithlon uchel addurno yr astudiaeth mewn awyrgylch cynnes a chysur. N ' s caled i werthuso a yw'r dodrefn yn cael ei leoli'n briodol, ond gallwch ddysgu'r sgiliau trefniant dodrefn fel y canllawiau canlynol.\naddurno eich astudiaeth:\ndodrefn mawr yn cymryd blaenoriaeth. Gymryd yn flaenoriaeth i drefnu'r dodrefn mawr. Cyffredin fyddai yn y sefyllfa y tabl y cyfrifiadur yn gyntaf. Ei angen i setlo ger y ffenestr, fel y byddai'r haul a adlewyrchir gan sgrin y cyfrifiadur nid yn dallu eich llygaid.\nlleyg dyddiol o'r hen ddodrefn agos at y Bwrdd. Trefnu'r hen ddodrefn dyddiol nesaf at y tabl cyfrifiadur, fel y cwpwrdd llyfrau, argraffydd neu coffeemaker. Pan ydych yn eistedd gerbron y Bwrdd, gallwch gyffwrdd â'r ffolder y ddogfen a'i ail-lenwi'r coffi heb gerdded.\nyn teimlo chytûn. Wrth ichi gymryd golwg o'r astudiaeth o'r tu allan, beth ' s eich teimlad? Wrth ichi gerdded i mewn, a ydych yn teimlo ei ' s hawdd i fynd i'r tabl? Os nad ydynt, y dylai yr ystafell gael ei hailaddurno.\nosod y dodrefn ddefnyddid lleiaf tan y diwedd. Rhoi'r gwrthrychau ddefnyddid lleiaf, er enghraifft, y desgiau diangen a'r cabinetau segur, wrth roi eitemau eraill yn eu lle cywir. N ' s werth nodi hynny nad ydynt yn gosod unrhyw wrthrychau yn y llwybr i'r drws.\nwneud defnydd llawn o'r gofod, megis y gornel o'r ystafell sgwâr. Os ydych i wneu ' t fel yr addurniadau undonog, gallwch drefnu y dodrefn mewn sefyllfa groeslinol.\nmewn rhai tymhorau fel oer y gaeaf a gwanwyn glawog, symud y tabl o'r ffenestri.


Gêm Pancho. Chwarae rhad ac am ddim ar-lein\nGêm Pancho Ar-lein\nGêm Disgrifiad: Yn y gêm hon gennych gyda'ch cudd-wybodaeth i helpu'r tlawd Pancho i hedfan ar peli hedfan i helpu ag y bo modd. Ar ei ffordd o hyd i eitemau amrywiol. Ar pynciau yn beli pigog a allai fod yn torri'r holl peli. Rhaid i chi beidio gadael i hynny ddigwydd, oherwydd Pancho cwymp.\nYn y gêm hon gennych gyda'ch cudd-wybodaeth i helpu'r tlawd Pancho i hedfan ar peli hedfan i helpu ag y bo modd. Ar ei ffordd o hyd i eitemau amrywiol.\n© playgame24.com - gêm ar-lein rhad ac am ddim Pancho () Chwarae\nfflachia herwhela ar-lein Pancho rhad ac am ddim.. Peidiwch ag anghofio sgorio'ch y gêm hon Pancho a rhannu gêm hon gyda'ch ffrindiau gorau.


Cyfle i ennill ymgyrch fideo gwerth £10,000! -- Cyngor Gweithredu Gwirfoddol Cymru (WCVA)\nCyfle i ennill ymgyrch fideo gwerth £10,000!\n1 Ebrill 2019 1 Ebr 2019\nMae Rockadove Video Production a WCVA yn cydweithio i ddangos grym marchnata ar ffurf fideo.\nBydd gan elusennau, mentrau cymdeithasol a mudiadau dielw yng Nghymru y cyfle i ennill ymgyrch farchnata ar ffurf fideo, gwerth £10,000, mewn gwobr newydd sbon o'r enw Gwobr Trydydd Sector Rockadove, a lansiwyd wythnos diwethaf.\nMae Rockadove yn un o asiantaethau cynhyrchu fideo mwyaf blaenllaw Cymru, ac mae'n cynnig y prosiect fideo gwerth £10,000 wrth i'r cwmni ddathlu ei ddegfed flwyddyn. Gan gydweithio â Chyngor Gweithredu Gwirfoddol Cymru (WCVA), mae'r wobr yn gyfle i fudiad trydydd sector gael cymorth gydag ymgyrch farchnata gyflawn ar ffurf fideo gwerth £10,000 - gan gynnwys ei dyfeisio, ei sgriptio, ei chynhyrchu, ei dosbarthu a'i gwerthuso gan Rockadove - i gyd yn rhad ac am ddim.\nPhil Fiander (chwith) a Lloyd Morgan yn lansio'r wobr yn gofod3\nCyhoeddodd Lloyd Morgan, perchennog a rheolwr gyfarwyddwr Rockadove, y wobr yn nigwyddiad gofod3 WCVA wythnos diwethaf (21 Mawrth), gan ddweud: 'Roedden ni'n awyddus i wneud rhywbeth arbennig i roi hwb i'n dathliadau deng mlynedd, felly fe benderfynon ni weithio gyda'r trydydd sector i ddangos pa mor effeithiol y gall fideo fod yn y maes hwn a gwneud gwahaniaeth go iawn i'r mudiad dan sylw wrth wneud hynny.\n'Os ydych yn elusen, yn fenter gymdeithasol neu'n fudiad dielw sydd ar waith yng Nghymru, cysylltwch i roi gwybod i ni am eich prosiect mawr nesaf neu fater rydych yn ei wynebu. Neu bolisi y mae angen i chi ei hyrwyddo. Os ydym yn credu y gall fideo fod o gymorth, fe allech ennill ymgyrch fideo gyflawn.\n'Ar Facebook yn unig mae fideos yn cael eu gwylio tua 8 biliwn o weithiau bob dydd. Rydyn ni am sicrhau bod mudiadau trydydd sector Cymru yn manteisio ar hynny. Mae'r trydydd sector yn gweithio'n ddiflino yma yng Nghymru ac allwn ni ddim disgwyl i ddechrau arni.'\nDywedodd Phil Fiander, Dirprwy Brif Weithredwr WCVA: 'Mae Gwobr Trydydd Sector Rockadove yn gyfle ardderchog i fudiadau trydydd sector yng Nghymru adrodd eu stori. Rydyn ni'n gwybod bod yna bethau arbennig yn digwydd ledled Cymru ac yn aml y grwpiau hynny yn y sector sydd heb arian i farchnata ar ffurf fideo sydd â'r straeon mwyaf ysbrydoledig i'w hadrodd. Mae WCVA yn falch iawn o fod yn rhan o'r wobr newydd hon i helpu mudiadau trydydd sector i ddod â'u gwaith yn fyw.'\nBydd y tîm yn Rockadove yn llunio'r rhestr fer o blith y ceisiadau a geir cyn y dyddiad cau, sef 1 Mai, cyn i'r panel beirniadu wneud y penderfyniad terfynol.\nI gael rhagor o wybodaeth ac i ymgeisio, ewch i www.rockadove.co.uk/tsp cyn 6pm ar 1 Mai 2019.


Spinner Hanger Math Shot Ffrwydro Peiriant Photy FTQ38 Cyfres Ar gyfer Cyflenwyr Gwerthu a Gwneuthurwyr Tsieina - Factory - Castio PHOTY\nSpinner ergyd math awyrendy beiriant ffrwydro cyfres Photy FTQ38 ar werth\nManylebau o fath awyrendy ergyd ffrwydro beiriant\nMae'r math hwn o ergyd awyrendy ffrwydro peiriant yn cynnwys yr ergyd peiriant tanio, glanhau siambr, yn hongian cludo, ergydion system cylchrediad y gwaed a system rheoli trydan.\nTroellwr peiriant saethu hongiwr ffrwydro yn gludwr sy'n defnyddio cludo cadwyn crog (gyda llawer o bachau, adwaenir yn gyffredin fel teclyn codi cadwyn) fel ei workpiece. O ran y math a nodwedd gweithredu, gall y math hwn o offer yn cael ei rannu yn gadwyn parhaus ac yn casglu. Oherwydd bod y cyfarpar yn galluogi'r workpiece i gael eu glanhau ar y bachyn cylchdroi ac mae llawer o bachau, felly mae wedi manteision o effaith dda glanhau, cynhyrchiant uchel, proffil castio clir a phrawf damwain, ac ati ..\nMath Hanger ergyd ffrwydro peiriant yn mabwysiadu'r cludydd gadwyn hongian arferol.\nRydym, PHOTY Castio, yn awr yn ymfalchïo yn cyflwyno ni fel un o'r gwneuthurwyr blaenllaw a chyflenwyr y awyrendy troellwr ergyd math ffrwydro photy beiriant ftq38 cyfres ar werth yn Tsieina i chi. Croeso i brynu'r union peiriant gan ein ffatri. Mae'n o manwl uchel a pherfformiad da.\nGwasgeddedig Masnachol Sgraffinio Cyfryngau Offer sg...\nAbrasives Ffrwydro Offer Glanhau ar gyfer Steel Cyfl...\nMath Hook Ergyd Roller Cludydd Ffrwydro Peiriant Pho...


Ymunwch â'r ymdrech i gael Gwynedd nôl at normalrwydd\nCartref > Y Cyngor > Newyddion > Datganiadau i'r wasg > Gorffennaf 2021 > Ymunwch â'r ymdrech i gael Gwynedd nôl at normalrwydd\nGyda chynnydd sylweddol mewn achosion o’r amrywiolyn Delta o Covid-19 sy’n llawer haws ei drosglwyddo, yn lleol ac ar draws y wlad, mae Grŵp Gwyliadwriaeth ac Ymateb Gwynedd yn annog pob oedolyn i gael ei frechu cyn gynted â phosib.\nMae’r ffigyrau diweddaraf yn dangos fod 148 o achosion positif o Covid-19 wedi eu hadrodd yng Ngwynedd dros yr wythnos diwethaf, gyda chyfradd o 118.8 achos fesul 100,000 o’r boblogaeth.\nDywedodd Dafydd Wyn Williams, Cadeirydd Grŵp Aml-asiantaeth Gwyliadwriaeth ac Ymateb Covid-19 Gwynedd:\n“Does dim amheuaeth ein bod bellach ymhell i mewn i drydedd don pandemig Covid-19. Wythnos ar ôl wythnos, rydym yn gweld nifer yr achosion Covid-19 yn cynyddu ac mae hyn yn cael effaith sylweddol ar gymunedau a busnesau.\n“Cael eich brechu yw’r allwedd i ddychwelyd at ein ffordd fwy normal o fyw a mwynhau’r pethau rydyn ni wir yn eu colli ar hyn o bryd.\n“Dyna'r ffordd gyflymaf i ni i gyd ddychwelyd at normalrwydd - i amddiffyn y rhai rydan ni'n eu caru, i gymdeithasu efo ffrindiau a theulu, mynd yn ôl i'r gampfa neu’r siopa a mynd am ddiod yn y caffi neu'r dafarn, heb yr holl anghyfleustra ychwanegol ddaw yn sgil Covid-19.\n“Mae’r dystiolaeth wyddonol yn dangos eich bod yn llawer llai tebygol o fynd yn ddifrifol wael neu orfod myn i’r ysbyty oherwydd Covid-19 os ydych wedi cael y brechlyn, ac yn arbennig felly os ydych wedi cael y ddau bigiad.\n“Ar ôl y dos cyntaf, rydych chi 35% yn llai tebygol o ddatblygu symptomau Covid-19 ac 80% yn llai tebygol o fod angen triniaeth ysbyty oherwydd yr amrywiad Delta. Ar ôl yr ail ddos, rydych 79% yn llai tebygol o ddatblygu symptomau Covid-19 a 96% yn llai tebygol o fod angen gofal ysbyty.\n“Yn syml, mae cael eich brechu yn eich amddiffyn chi, eich ffrindiau, teulu a'ch cymuned leol. Felly, gwnewch y peth iawn a diogelu eich hun rwan. ”\nMeddai’r Dr Eilir Hughes, sy'n arwain Clwstwr Meddygon Teulu Dwyfor ac sy’n aelod o Grŵp Gwyliadwriaeth ac Ymateb Gwynedd:\n“Gyda mwyafrif helaeth trigolion hŷn wedi eu brechu’n llawn, rydym yn canolbwyntio rwan ar sicrhau bod pawb nad ydyn nhw wedi cael y pigiad eto, ac yn enwedig y rhai rhwng 18 a 39 oed, yn derbyn eu dos cyn gynted â phosib.\n“Rydyn ni’n ddiolchgar i bobl ifanc sydd wedi aros yn amyneddgar am eu tro, ac yn eu hannog i fachu ar y cyfle cyn gynted â phosib.\n“O ystyried y buddion enfawr i’r unigolyn a’r gymuned mae’n wirioneddol werth ei wneud. Rydan ni’n sylweddoli y gallai fod gan rai pobl bryderon. Os ydych chi'n un o'r bobl yma, trefnwch apwyntiad, dewch draw i drafod eich pryderon gyda'r tîm brechu yn uniongyrchol. Maen nhw yno i helpu a chynnig cefnogaeth.\n“Y ffordd hawsaf i bobl archebu eu hapwyntiad cyntaf neu ail yw ymweld â'r dudalen ar wefan Bwrdd Iechyd Prifysgol Betsi Cadwaldr lle gallwch drefnu slot mewn ychydig funudau byr."\nI drefnu eich apwyntiad, ewch i https://bipbc.gig.cymru/covid-19/gwybodaeth-brechlyn-covid-19/brechiad-covid-19-trefnu-apwyntiad-ar-lein/\nYn y cyfamser, mae trigolion yn cael eu hatgoffa ei bod hi dal mor bwysig i ddilyn y rheolau syml sydd wedi bod yn eu lle ers blwyddyn a mwy – ac aros y tu allan pryd bynnag mae hynny’n bosib pan yn cyfarfod pobl eraill, cadw ffenestr ar agor pan y byddwch y tu mewn, gwisgo gorchudd wyneb, cadw pellter cymdeithasol o 2 fetr a golchi dwylo’n rheolaidd.


Ymweliadau rapporteur ar 12 Chwefror\nAr 12 Chwefror 2015, aeth Aelodau’r Pwyllgor Menter a Busnes ar nifer o ymweliadau rapporteur i glywed barn, ac i glywed am brofiadau, rhanddeiliaid sy’n gweithio gyda phobl dros 50 mlwydd oed, i’w helpu i ddod o hyd i gyflogaeth, a hefyd i glywed gan gyflogwyr sy’n cyflogi pobl dros 50 oed mlwydd oed.\nBu Aelodau’r Pwyllgor yn ymweld â’r lleoliadau canlynol:\n· Bwrdd Iechyd Prifysgol Betsi Cadwaladr\n· Cyngor Sir Benfro\n· Working Links (Caerdydd)\n· Cyngres yr Undebau Llafur Cymru\n· NIACE Cymru\n· John Lewis (Caerdydd)\nBwrdd Iechyd Prifysgol Betsi Cadwaladr yw un o’r cyflogwyr mwyaf yng Ngogledd Cymru. Mewn partneriaeth â chwmni recriwtio allanol, mae’r bwrdd iechyd yn ymdrechu i ddatblygu mentrau cyfeillgar i oed annog ymgeiswyr newydd dros 50 mlwydd oed.\nHwn yw’r sefydliad iechyd mwyaf yng Nghymru, sy’n darparu ystod lawn o wasanaethau sylfaenol, gwasanaethau cymunedol, gwasanaethau iechyd meddwl a gwasanaethau ysbytai llym ar gyfer poblogaeth o oddeutu 676,000 o bobl mewn chwe sir yng ngogledd Cymru (Ynys Môn, Gwynedd, Conwy, Sir Ddinbych, Sir y Fflint a Wrecsam) yn ogystal â rhai rhannau o ganolbarth Cymru, Swydd Gaer a Swydd Amwythig. Mae’n cyflogi oddeutu 16,100 o staff ac mae ganddo gyllideb o oddeutu £1.2 biliwn.\nMae’r Bwrdd Iechyd yn gyfrifol am weithrediad tri ysbyty cyffredinol (Ysbyty Gwynedd ym Mangor, Ysbyty Glan Clwyd ym Modelwyddan ac Ysbyty Maelor, Wrecsam) yn ogystal â 18 ysbyty cymuned ac ysbyty llym eraill, a rhwydwaith o oddeutu 90 o ganolfannau iechyd, clinigau, lleoliadau timau iechyd cymunedol ac unedau iechyd meddwl. Mae’r Bwrdd Iechyd hefyd yn cydgysylltu gwaith 115 practis Meddygon Teulu a gwasanaethau GIG a ddarperir gan ddeintyddion, optegwyr a fferyllfeydd yng Ngogledd Cymru.\nRoedd y meysydd a drafodwyd yn y cyfarfod yn cynnwys:\n· Y Bwrdd Iechyd fel cyflogwr pobl dros 50 mlwydd oed\n· Recriwtio pobl dros 50 mlwydd oed;\n· Rhwystrau i gyflogaeth ar gyfer pobl dros 50 mlwydd oed;\n· Unrhyw argymhellion ar gyfer Llywodraeth Cymru\nCyflwynodd Sarah Rochira, Comisiynydd Pobl Hŷn Cymru dystysgrif i Gyngor Sir Benfro ym mis Hydref 2014 i nodi cymeradwyaeth y Cyngor o Ddatganiad Dulyn 2013. Mae Datganiad Dulyn yn datblygu argymhelliad Sefydliad Iechyd y Byd ar gyfer creu Cymunedau sy’n Gyfeillgar i Oed, yn ogystal â rhaglen Heneiddio’n Dda yng Nghymru Llywodraeth Cymru, sydd â’r nod o wella lles pobl sydd dros 50 mlwydd oed.\nRoedd Cymunedau sy’n Gyfeillgar i Oed (AFC) yn Brosiect INTERREG 4a a ariannwyd rhwng Iwerddon a Chymru, ac a ariannwyd yn rhannol gan Gronfa Datblygu Rhanbarthol Ewrop. Mae’n dwyn ynghyd y pum partner canlynol yn Iwerddon a Chymru, i ddatblygu strategaethau sy’n pontio’r cenedlaethau (lleol a rhyngwladol), ac i dreialu gweithgareddau perthnasol:\n· Cyngor Bwrdeistref Sirol Conwy (Partner Arweiniol - Cymru)\n· Rhwydwaith Heneiddio’n Dda (Iwerddon) - sefydliad dielw sy’n gweithio gyda Chyngor Sir Kildare\n· Cyngor Sir Ynys Môn (Cymru)\n· Cyngor Sir Kilkenny (Iwerddon)\n· Cyngor Sir Benfro (Cymru)\n· Creu cymuned fywiog i bawb, drwy gefnogi datblygiad strategaethau sy’n pontio’r cenedlaethau ar draws ffiniau ac ar lefel leol;\n· Creu cymunedau cydlynol drwy roi prosiectau peilot ar waith sy’n targedu cynhwysiad cymdeithasol pobl hŷn yn y gymdeithas;\n· Casglu, diogelu a chadw treftadaeth ddiwylliannol, drwy atgyfnerthu delwedd gadarnhaol pobl hŷn yn y gymdeithas;\n· Sicrhau lles pobl drwy annog gweithgareddau dysgu gydol oes.\n· Cymunedau sy’n Gyfeillgar i Oed;\n· Cyngor Sir Benfro fel cyflogwr pobl dros 50 mlwydd oed;\n· Arfer y Cyngor o recriwtio gweithwyr newydd dros 50 mlwydd oed;\nMae Working Links yn gwmni cyhoeddus-preifat-gwirfoddol ledled y DU sydd â chyfranddalwyr. Ers 2000, maent wedi helpu 30,000 o bobl yng Nghymru i sicrhau cyflogaeth.\nErs mis Mehefin 2011, Working Links Cymru fu un o’r ddau ddarparwr y Rhaglen Waith yng Nghymru. Mae ganddynt 15 o swyddfeydd ledled Cymru yn ogystal â 20 o safleoedd partner sy’n cyflawni’r Rhaglen Waith yn uniongyrchol ar eu rhan, fel Coleg Sir Benfro, Cyngor Dinas Casnewydd, Hyfforddiant Torfaen, Remploy ac Agoriad Cyf.\nMae Working Links hefyd yn gyfrifol am Ddewis Gwaith (ar gyfer hawlwyr budd-daliadau anabl), am Leoliadau Gwaith Cymunedol (ar gyfer hawlwyr ar ôl y Rhaglen Waith) ac am y Contract Cronfa Cymorth Hyblyg (FSF) yn Ne-ddwyrain Cymru. Darperir y Gronfa Cymorth Hyblyg ar gyfer hawlwyr o ddechrau eu cyfnod hawlio budd-dal, ac roedd Working Links hefyd yn gyfrifol am gontract FSF arall sy’n canolbwyntio ar gymorth ar ôl y Rhaglen Waith yn Abertawe ym mis Ionawr 2015. Ym mis Hydref 2014, cadarnhawyd Working Links fel y cynigydd a ffefrir yng Nghymru i gynnal y rhaglen Gweddnewid Adsefydlu y Weinyddiaeth Cyfiawnder.\n· Y gefnogaeth sydd ar gael i helpu pobl dros 50 mlwydd oed yn ôl i weithio;\nCyngres yr Undebau Llafur (TUC) Cymru\nMae Llywodraeth Cymru yn darparu arweiniad a chymorth ariannol i Gyngres yr Undebau Llafur yng Nghymru, i’w helpu i ymestyn cyfleoedd dysgu, i ddatblygu partneriaethau ac i wneud y gorau o effaith cynrychiolwyr dysgu’r undebau. Unionlearn yw sefydliad dysgu a sgiliau y TUC. Mae’n gweithio i gynorthwyo undebau i ddarparu cyfleoedd dysgu ar gyfer eu haelodau, yn ogystal â rheoli Cronfeydd Dysgu’r Undebau.\n· Hyfforddiant ar gyfer pobl dros 50 mlwydd oed;\nY Sefydliad Cenedlaethol dros Addysg Barhaus i Oedolion (NIACE)\nY Sefydliad Cenedlaethol dros Addysg Barhaus i Oedolion (NIACE) yw’r sefydliad cenedlaethol, annibynnol ar gyfer dysgu i oedolion yng Nghymru a Lloegr. Mae NIACE yn hyrwyddo buddiannau pob dysgwr a darpar ddysgwr sy’n oedolyn, yn enwedig y rhai sydd wedi elwa leiaf ar addysg a hyfforddiant. Ceisia NIACE gyflawni hyn drwy:\n· Gynnal ymgyrchoedd proffil uchel fel yr Wythnos Addysg Oedolion, Tymor Cofrestru a Chymryd y Llyw;\n· Cynnwys y cyfryngau lleol a chenedlaethol;\n· Cyflawni gwaith ymchwil, datblygu ansawdd a gwaith gwerthuso o safon uchel;\n· Darparu gwasanaethau ymgynghori, cyngor a chymorth arbenigol;\n· Cynnwys gwneuthurwyr polisïau;\n· Cefnogi camau i rwydweithio gydag ymarferwyr, gwneuthurwyr polisïau ac ymchwilwyr;\n· Cyhoeddi llyfrau a chyfnodolion blaenllaw;\n· Lledaenu gwybodaeth arbenigol; a\n· Darparu cyrsiau hyfforddiant hyblyg a phersonol.\nMae Partneriaeth John Lewis yn fusnes cydberchnogol. Daw pob person sy’n cael ei recriwtio o’r newydd i John Lewis yn bartner yn y busnes, sy’n cael dweud ei ddweud am y modd y caiff y busnes ei redeg, a chyfran o’r elw. Agorodd John Lewis eu siop yng Nghaerdydd ym mis Medi 2009. Ar amser yr agoriad, roedd John Lewis yn cyflogi dros 800 o bobl yng Nghaerdydd; hon oedd y siop adrannol fwyaf yng Nghymru a’r siop John Lewis fwyaf y tu allan i Lundain.\n· Partneriaid John Lewis sydd dros 50 mlwydd oed;


Galw am ddeg ysgol gynradd Gymraeg newydd i Gaerdydd – Golwg360\nGalw am ddeg ysgol gynradd Gymraeg newydd i Gaerdydd\n11 Gorffennaf 2017 am 08:08\nBydd deiseb yn galw am agor deg ysgol gynradd Gymraeg newydd yng Nghaerdydd dros y pum mlynedd nesaf, yn cael ei chyflwyno i arweinydd cyngor y brifddinas heddiw.\nMae’r ddeiseb wedi ei lofnodi gan dros ddwy fil o bobol, ac mae ei chyflwyniad yn cyd-daro â chyhoeddiad strategaeth Llywodraeth Cymru i gyrraedd miliwn o siaradwyr Cymraeg erbyn 2050.\nWedi iddyn nhw gyflwyno’r ddeiseb mi fydd aelodau o Gell Caerdydd Cymdeithas yr Iaith yn cwrdd ag Arweinydd Cyngor Caerdydd, Huw Thomas, er mwyn trafod y ddogfen.\n“Mae’n destun balchder fod cymaint o bobl wedi llofnodi’r ddeiseb,” meddai Cadeirydd Cell Caerdydd Cymdeithas yr Iaith, Owain Rhys Lewis.\n“O fynd ar hyd a lled y brifddinas i gasglu llofnodion, mae aelodau’r Gymdeithas wedi clywed yn glir bod cefnogaeth gadarn i’n galwad, a hynny gan bobl o bob math o gefndir. Dyhead clir pobl y ddinas yw clywed y Gymraeg fel iaith ar dafodau pob un disgybl.”


The Visitor Centre - Caerphilly | Visit Caerphilly Visit Caerphilly\nCroeso i Ganolfan Croeso Caerffili, y lle perffaith i ymlacio a mwynhau’r golygfeydd trawiadol o Gastell Caerffili.\nMae’r staff cyfeillgar a chroesawgar wrth law i sicrhau eich bod yn cael y mwyaf o’ch ymweliad â’r ardal. Os oes angen unrhyw gyngor neu gymorth arnoch tra byddwch yn cynllunio eich ymweliad, neu tra byddwch yma, cysylltwch â’r ganolfan neu galwch heibio.\nMae gan y staff lleol wybodaeth helaeth, a gallant eich helpu gydag unrhyw agwedd o’ch ymweliad, o ddod o hyd i lety a lle arbennig i fwyta i benderfynu pa leoedd i ymweld â nhw. Mae’r holl staff yn byw yn lleol ac yn gwybod am drysorau cudd yr ardal.\nGallwch hefyd brynu ychydig o Gaws Caerffili, sy’n enwog drwy’r byd i gyd, neu luniaeth ysgafn … rydym yn argymell y siocled poeth yn fawr!\nThe Tŵyn, Caerphilly


Datganiad Ysgrifenedig: Adroddiad Blynyddol Cynllun Gostyngiadau'r Dreth Gyngor 2018-19 | LLYW.CYMRU\nDatganiad Ysgrifenedig: Adroddiad Blynyddol Cynllun Gostyngiadau'r Dreth Gyngor 2018-19\nHeddiw, rwy'n cyhoeddi Adroddiad Blynyddol Cynllun Gostyngiadau'r Dreth Gyngor 2018 i 2019.\nErs 2013-14, mae Llywodraeth Cymru wedi parhau i ddiogelu aelwydydd incwm isel a rhai sy'n agored i niwed ledled Cymru drwy gynnal hawliadau llawn am gymorth i dalu eu biliau treth gyngor o dan ein Cynllun Gostyngiadau'r Dreth Gyngor.\nRydym wedi parhau i gefnogi'r cynllun drwy ddarparu £244m yn y setliad llywodraeth leol blynyddol. Mae ein cynllun cenedlaethol yn un sydd wedi'i deilwra ac yn golygu bod y cyllid hwn yn cael ei dargedu at y rhai sydd ei angen fwyaf.\nYn 2018-19, golygodd hyn bod tua 280,000 o aelwydydd incwm isel a rhai sy'n agored i niwed - sef un o bob pum aelwyd - wedi elwa ar ostyngiad yn eu treth gyngor. O'r rhain, amcangyfrifir nad oedd 220,000 ohonynt wedi talu unrhyw dreth gyngor o gwbl.\nYm mis Mawrth 2018, lansiwyd ymgyrch gennym i godi ymwybyddiaeth o'r cyllid sydd ar gael i leihau cost y dreth gyngor i'r rheini sydd:\nyn byw ar incwm isel\nyn byw ar eu pennau eu hunain, neu gyda phobl neu blant nad ydynt yn talu'r dreth gyngor\nâ nam meddyliol\nMae Llywodraeth Cymru wedi ymuno â'r awdurdodau lleol, Money Saving Expert a sefydliadau'r trydydd sector i ddatblygu cyngor syml a chyson i sicrhau bod gan holl aelwydydd Cymru yr wybodaeth sydd ei hangen arnynt am eu hawliadau ar gyfer cymorth gyda'r dreth gyngor.\nEr gwaethaf ein cefnogaeth barhaus i'r aelwydydd mwyaf agored i niwed yng Nghymru, mae'r niferoedd sy'n manteisio ar Gynllun Gostyngiadau'r Dreth Gyngor yn gostwng yn raddol. Byddwn felly'n annog pawb i edrych ar ein gwefan i weld a ydynt yn gymwys i gael help gyda'u bil treth gyngor o dan ein cynllun gostyngiadau neu un o'r disgowntiau eraill sydd ar gael.\nRydym yn parhau i wneud cynnydd gyda'r rhaglen waith eang i edrych ar sut y gellid gwella'r system dreth gyngor dros y tymor byr, y tymor canolig a'r tymor hirach er mwyn cyflawni ein hymrwymiad i wneud y dreth gyngor yn decach.\nEisoes yn 2019, rydym wedi pasio deddfwriaeth i ddileu'r gosb o garchar am beidio â thalu treth gyngor ac i eithrio'r rheini sy'n gadael gofal rhag talu'r dreth gyngor hyd at 25 oed. Yn ogystal, rydym wedi gweithio'n agos gyda CLlLC, awdurdodau lleol a Money Saving Expert i sicrhau bod awdurdodau lleol wedi mabwysiadu a gweithredu dull cyson o ymdrin â cheisiadau am ddisgowntiau ac eithriadau ar gyfer pobl sydd â nam meddyliol difrifol.\nRydym hefyd yn parhau i adolygu’r dreth gyngor i feddwl am ffyrdd arloesol o ganfod aelwydydd a allai fod yn gymwys i gael cymorth i dalu'r dreth gyngor, ond nad ydynt yn derbyn y cymorth hwnnw ar hyn o bryd. Fel rhan o hyn, rydym wedi comisiynu ymchwil allanol i ddeall yr effaith y mae'r Credyd Cynhwysol yn ei chael ar y nifer sy'n manteisio ar Gynllun Gostyngiadau'r Dreth Gyngor a gwerth gostyngiadau'r dreth gyngor. Bydd yr ymchwil hon hefyd yn edrych ar effaith y Credyd Cynhwysol ar ôl-ddyledion rhent yng Nghymru.\nNid ydym yn credu y dylai penderfyniadau a wneir gan Lywodraeth y DU am fudd-daliadau lles gael effaith ar drethi lleol yng Nghymru, sy'n faes sydd wedi'i ddatganoli ers 1999. Ond, o ganlyniad i'r ffordd y mae'r meini prawf cymhwysedd ar gyfer budd-daliadau nawdd cymdeithasol y DU yn effeithio ar hawliadau ar gyfer amrywiaeth o systemau cymorth eraill, rydym yn dechrau gweld effaith niweidiol ar draws Cymru wrth i'r Credyd Cynhwysol gael ei gyflwyno. Mae'n bwysig ein bod yn deall yr effeithiau hyn, a lle y bo'n bosibl, ymateb mewn modd priodol.\nDisgwylir i'r ymchwil gael ei chyhoeddi yn gynnar yn 2020, a bydd y canfyddiadau yn dylanwadu ar ddatblygiad Cynllun Gostyngiadau'r Dreth Gyngor ar gyfer 2020-21 a thu hwnt, wrth i ni geisio sicrhau nad yw aelwydydd o dan anfantais o ganlyniad i'r Credyd Cynhwysol. Byddwn hefyd yn defnyddio'r canfyddiadau i ystyried a oes angen gwneud diwygiadau mwy sylweddol i'r cynllun yn y tymor canolig er mwyn lleihau effeithiau'r diwygio lles a helpu i wneud y dreth gyngor yn decach ac yn fwy blaengar.\nRwy'n gwerthfawrogi'r gefnogaeth barhaus gan awdurdodau lleol wrth gyflwyno'r Cynllun Gostyngiadau'r Dreth Gyngor ac wrth helpu i sicrhau bod y cymorth ariannol pwysig hwn yn cyrraedd aelwydydd cymwys. Rwy'n parhau i ymrwymo i sicrhau bod camau pellach yn cael eu cymryd i leihau'r canlyniadau ar gyfer y rheini sy'n cael eu heffeithio gan ddiwygiadau llesiant Llywodraeth y DU.


Nwyon tŷ gwydr wedi cyrraedd eu lefelau uchaf erioed – Golwg360\nNwyon tŷ gwydr wedi cyrraedd eu lefelau uchaf erioed\n25 Tachwedd 2019 am 11:07\nMae nwyon tŷ gwydr wedi cyrraedd eu lefelau uchaf erioed, mae Sefydliad Meteorolegol y Byd wedi rhybuddio.\nRoedd lefelau o garbon deuocsid, sy’n bennaf gyfrifol am gynhesu byd eang, wedi cyrraedd eu lefelau uchaf erioed yn 2018 – 407.8 rhan ym mhob miliwn, cynnydd o 405.5 rhan ym mhob miliwn (ppm) yn 2017, yn ôl adroddiad gan gorff y Cenhedloedd Unedig.\nMae hynny’n llawer uwch na’r lefel o tua 280 ppm cyn y chwyldro diwydiannol a dechrau’r cyfnod o losgi tanwydd ffosil ar gyfer ynni a thrafnidiaeth, sydd wedi achosi cynnydd yn y lefelau o garbon deuocsid yn yr atmosffer.\nRoedd lefelau o nwyon tŷ gwydr eraill sy’n ychwanegu at gynhesu byd eang, methan ac ocsid nitraidd, hefyd wedi cynyddu’n fwy yn 2018 nag yn y degawd diwethaf.\nDywedodd ysgrifennydd cyffredinol Sefydliad Meteorolegol y Byd, Petteri Taalas, nad oedd unrhyw arwyddion bod lefelau nwyon tŷ gwydr “yn arafu, heb son am ostwng” a hynny er gwaetha’r holl\nymrwymiadau o dan Gytundeb Paris ar Newid Hinsawdd.\nMae angen gweithredu ar yr ymrwymiadau “er mwyn diogelu lles y ddynol ryw” ychwanegodd.\nObama: Cynllun i ostwng nwyon tŷ gwydr\nComisiwn Ewropeaidd: Cynlluniau i ostwng nwyon tŷ gwydr\nJapan yn torri targed gwyrdd\nRhagor o nwyon tŷ gwydr


Rydych chi yma: Gofalu / Prosiectau / Cyfoeth Ein Corsydd\nDyma brosiect unigryw a diddorol a ariennir gan Gronfa Treftadaeth y Loteri er mwyn cofnodi hanes diwylliannol corsydd, eu defnydd a’u harwyddocâd i bobl dros yr oesoedd yn Eryri. Bydd yn edrych ar drysorau hynafol sydd wedi eu darganfod yn y corsydd, yn ogystal â’r defnydd ymarferol a wnaed ohonynt dros y blynyddoedd.\nBeth yw Cors?\nEnw arall ar gors yw ‘siglen’, a hynny am ei bod yn symud dan eich traed! Cyn gellir galw darn o dir yn ‘gors’, mae’n rhaid iddo fod ag o leiaf hanner metr o fawn a ffurfiwyd dan ddŵr glaw yn bennaf. Mae mawndir yn nodweddiadol o gors, ac mae’n diffinio’r llystyfiant a’r creaduriaid sydd wedi tyfu neu fyw yno ar un adeg.\nFfurfir mawn wrth i lystyfiant fel mwsoglau a hesg sydd wedi dechrau pydru ar wyneb y gors gronni.Wrth i ragor o lystyfiant dyfu dros wyneb y gors, caiff yr hen lystyfiant ei wasgu i lawr yn ddyfnach i’r gors. Mae’r amodau gwlyb, asidig ac anaerobig a geir dan wyneb y gors yn atal y llystyfiant rhag pydru rhagor, a thros amser caiff ei gywasgu dan bwysau’r gors uwchben gan ffurfio mawn. Bob blwyddyn bydd dyfnder y mawn yn cynyddu o tua 1mm, ac felly mae’n fath o beiriant amser: pob milimedr yn cynrychioli un flwyddyn, ac felly un medr yn cynrychioli mileniwm cyfan o hanes! Gall rhai mawndiroedd fod yn ddyfnach na 10 metr o ddwfn, ac felly’n gofnod o hanes tyfiant a hinsawdd ers diwedd Oes yr Ia diwethaf - dros 10,000 o flynyddoedd yn ôl!\nCors (© APCE)\nGwlithlys (© APCE)\nMae hanes torri, neu ladd mawn fel tanwydd i wresogi yn deillio’n ôl i’r Oesoedd Canol, gyda hawliau torri mawn yn bodoli er mwyn i bobl gyffredin gael mawn o’r tir comin i gynhesu eu tai. Hyd yn oed cyn hynny, arferai’r Rhufeiniaid gynhesu dŵr hallt mewn padell fâs dros dân mawn i gael halen.\nCynaeafwyd mawn yn ardaloedd Cwm Cynllwyd, Llanuwchllyn ac Abergeirw, Trawsfynydd mor ddiweddar â 1992, ac felly mae’r hanesion a’r atgofion yn siŵr o fod yn fyw ar gof! Os oes gennych chi unrhyw atgofion o gynaeafu mawn yna fe hoffem glywed gennych chi!!\nPabwyra oedd yr hen arfer o gasglu brwyn er mwyn gwneud canhwyllau. Roedd hon yn grefft a arferid gan y teulu cyfan, gyda rhai ffermydd ym Meirionnydd yn parhau i wneud canhwyllau brwyn tan ganol y ganrif ddiwethaf, pan ddaeth trydan i gefn gwlad. Golau gwan iawn a daflai’r canhwyllau, gan lenwi’r tŷ ag arogl cryf braster tawdd.\nTorri mawn, Cwm Cynllwyd, 1984 (© Simon Jones)\nGwneud canhwyllau brwyn (©Casgliad Geoff Charles - LlGC)\nMwsoglu yw’r term am gasglu mwsogl, a thros y blynyddoedd fe’i casglwyd at sawl diben…\nDefnyddid mwsogl yn hanesyddol i lenwi tyllau mewn waliau a thoeau tyddynnod, arferiad sydd wedi diflannu erbyn heddiw.\nGofalu am blanhigion\nOherwydd gallu mwsogl i amsugno a dal dŵr caiff ei ddefnyddio fel leinin basgedi blodau, ac i gadw planhigion megis tegeirianau gwerthfawr yn wlyb.\nYn ystod y Rhyfel Byd Cyntaf, oherwydd ei allu i amsugno hylif, defnyddiwyd mwsogl migwyn i drin clwyfau gan arbed bywydau miloedd o filwyr. Ceir cofnodion o’i ddefnydd mewn brwydrau’n dyddio’n ôl mor bell â dechrau’r G11 hyd yn oed.\nMwsogl migwyn (© Warren Photography)\nNyrsus wrthi’n paratoi migwyn (© I Rotherham)\nHanes o fewn haenau\nMae trysorau hynod wedi’u darganfod mewn mawn dros y blynyddoedd!! Un o’r rhai hynotaf yw Pair Arthog, sef bwced efydd a gafodd ei ddarganfod wrth dorri mawn ym 1826. Defnyddiwyd y blwch gan breswylwyr Plas Nannau i ddal llwch sigarennau…nes darganfod ei fod yn dyddio’n ôl i 1100CC!\nYmhlith y trysorau eraill mae Tarian Moel Hebog sy’n dyddio’n ôl i tua 1000CC, a ddaeth i’r golwg wrth dorri mawn ym 1784, a Thancard Trawsfynydd wedi ei wneud o bren ywen ac efydd sy’n dyddio’n ôl i’r Oes Haearn Diweddar [50CC-OC75]. Daeth y tancard i’r golwg mewn mawn yng nghanol y 1850au, ac mae atgynhyrchiad ohono ar gael yn Llys Ednowain, Trawsfynydd.\nMae corsydd o bwysigrwydd ecolegol hefyd gan eu bod yn storfeydd carbon o bwys eithriadol, yn storfeydd dŵr o safbwynt ansawdd a rheoli llifogydd, ac yn gynefin pwysig i lu o blanhigion a chreaduriaid.\nCrochan Arthog (© Casgliad y Werin Cymru)\nTarian Moel Hebog (Casgliad y Werin Cymru)\nAm fwy o wybodaeth cysylltwch ag Haf Roberts, Swyddog Priosect Cyfoeth ein Corsydd :-\nFfôn - (01766) 772 236\nE-bost - haf.roberts@eryri.llyw.cymru.\nDogfennau i'w lawrlwytho :-\nHoliadur Cyfoeth ein Corsydd (pdf)\nFedrwch chi enwi’r corsydd? - Cwis (pdf)\nTaflen garddio di-fawn (pdf)


Mae gwobrau Grierson yn cydnabod a dathlu y rhaglenni dogfen gorau ar draws y Deyrnas Unedig a thu hwnt sydd wedi gwneud cyfraniad sylweddol i'r genre.\nCafodd DRYCH: Chwaer Fach, Chwaer Fawr ei chynhyrchu fel rhan o'r gyfres S4C DRYCH gan y wneuthurwraig ffilmiau Nia Dryhurst o Gaernarfon a'i chwmni cynhyrchu Dogma.\nWrth wraidd y ffilm bersonol ac emosiynol yma mae'r perthynas anodd rhwng Nia a'i chwaer Llinos. Dyw'r ddwy - yr un yn gyn lleian a'r llall yn gyn sowldiwr - ddim yn dod ymlaen.\nOnd pan gafodd Llinos ddamwain ddifrifol a thorri ei gwddw, Nia oedd y person cyntaf iddi ffonio o'i gwely o ysbyty arbenigol Stoke-on-Trent. Roedd Nia yn gweld y ddamwain fel cyfle i geisio gwella ei pherthynas gyda'i chwaer fach; trwy sesiynau therapi, thrwy gyffes y camera a thrwy ffilmio'r cyfan.\nMeddai Nia: "Dwi'n falch iawn o gael fy enwebu ar gyfer gwobr Grierson. Maent yn wobrau sy'n cael eu cydnabod fel Oscars y byd dogfen ac felly mae'n fraint o'r mwyaf cael rhoi llwyfan o'r fath i Chwaer Fach Chwaer Fawr. Mae'n rhoi cynyrchiadau o Gymru ar y map ac yn dangos bod rhaglenni dogfen o'r safon uchaf yn cael eu creu yma yng Nghymru."\n"Ond nid enwebiad i unigolyn yn unig yw hwn. Mae'n ganlyniad i waith tîm. Ni fyddai unrhyw beth yn bosib heb dalent greadigol y criw cynhyrchu a heb gefnogaeth fy nheulu a S4C. Mae'n bleser ac yn anrhydedd, felly, cael creu ffilmiau Cymraeg sy'n cael eu hystyried ymysg y goreuon".\nMeddai Llinos Wynne, Comisiynydd Rhaglenni Ffeithiol: "Mae cael enwebiad ar gyfer gwobr Grierson yn anrhydedd o'r mwya' ac yn profi y gallwn greu ffilmiau heriol yn Gymraeg sy'n gallu sefyll ochr yn ochr â ffilmiau dogfen gorau'r byd.\nMae Chwaer Fach, Chwaer Fawr yn ffilm hynod bersonol ac yn dangos dewrder a gonestrwydd rhyfeddol gan Llinos a Nia i rannu eu stori. Llongyfarchiadau mawr i Nia a'r tîm cynhyrchu i gyd."\nBydd yr enillwyr yn cael eu cyhoeddi mewn seremoni arbennig yn Llundain ar nos Fercher, 10 Tachwedd 2021.


Rhestr Bostio – XLence\nMynnwch yr wybodaeth ddiweddaraf am ein cyrsiau a’n gweithdai, ac unrhyw gynnyrch newydd fyddwn ni’n eu rhyddhau!\nOs hoffech chi dderbyn negeseuon e-bost gyda’r newyddion diweddaraf gan XLence neu For Schools Gwasanaethu Addysg, rhowch eich manylion isod.\nRydym yn parchu eich preifatrwydd ac ni fyddwn yn gwerthu, yn rhentu, yn prydlesu nac yn rhoi eich gwybodaeth i unrhyw un arall, mewn unrhyw amgylchiadau. Os hoffech chi wybod sut yr ydym yn trafod eich data, darllenwch ein polisi preifatrwydd yma. Gallwch ddewis peidio â derbyn y cylchlythyr ar unrhyw adeg trwy ddefnyddio’r ddolen ar gyfer ‘datdanysgrifio’ sydd ar waelod ein holl negeseuon e-bost.\nPa restrau postio hoffech chi fod arnynt?\nXLence For Schools Gwasanaethu Addysg


Jonah Lomu - Wicipedia\nY Barbariaid, Counties Manukau Rugby Football Union, Blues, Chiefs, Wellington Rugby Football Union, Hurricanes, Gleision Caerdydd, North Harbour Rugby Union, Rugby Club Stade Phocéen, Tîm rygbi'r undeb cenedlaethol Seland Newydd, New Zealand national under-21 rugby union team, New Zealand Barbarians, Junior All Blacks, Y Barbariaid\nRoedd Jonah Tali Lomu (12 Mai 1975 - 18 Tachwedd 2015) yn chwaraewr Rygbi'r Undeb sydd wedi chwarae 63 o gêmau rhyngwladol dros Seland Newydd.\nGaned Lomu yn Auckland yn Seland Newydd, er fod ei deulu yn hannu o Tonga. Dechreuodd ei yrfa rygbi fel blaenwr, ond yn ddiweddarach trodd yn asgellwr. Er gwaethaf ei faint, roedd yn syndod o gyflym; yn ei ddyddiau gorau gallai redeg 100 llath mewn 10.8 eiliad.\nChwaraeodd rygbi i dîm Counties Manukau, ac enillodd ei gap cyntaf i'r Crysau Duon yn 1994 yn erbyn Ffrainc pan oedd yn 19 mlwydd a 45 diwrnod oed, yr ieuengaf erioed i chwarae i Seland Newydd. Yng Nghwpan y Byd yn 1995 sgoriodd saith cais mewn pum gêm, gan gynnwys pedair cais yn y rownd gyn-derfynol yn erbyn Lloegr. Ar ei orau roedd bron ym amhosibl ei atal oherwydd ei gyfuniad o nerth a chyflymdra. Yng Nghwpan y Byd yn 1999 sgoriodd wyth cais.\nDdiwedd 1996 darganfuwyd fod gan Lomu afiechyd prin a difrifol ar ei arennau. Yng Ngorffennaf 2004 trawsblannwyd un o'i arennau, oedd wedi ei rhoi iddo gan Grant Kereama. Wedi'r trawsblaniad llwyddiannus, ail-ddechreuodd chwarae rygbi, ond anafodd ei ysgwydd mewn gêm yn Twickenham. Mae wedi arwyddo cytundeb dwy flynedd i chwarae i North Harbour yn Seland Newydd, ac mae hefyd wedi cytuno i chwarae i dîm Gleision Caerdydd tu allan i'r tymor rygbi yn Seland Newydd. Dechreuodd chwarae i Gaerdydd yn Rhagfyr 2005.\nBu farw Lomu yn 40 oed yn Auckland.\nWedi dod o "https://cy.wikipedia.org/w/index.php?title=Jonah_Lomu&oldid=10901817"\nPobl o Auckland\nPobl o Seland Newydd o dras Dongaidd\nNewidiwyd y dudalen hon ddiwethaf ar 19 Mawrth 2021, am 22:16.


Cyfle olaf i ddweud eich dweud ynghylch y Cynllun Datblygu Lleol - CBS Pen-y-bont\nMae'r Cynllun Datblygu Lleol (CDLl) Newydd sydd ar hyn o bryd yn y cam drafft adneuo, yn cynnwys yr holl bolisïau y bydd yr awdurdod yn eu defnyddio wrth benderfynu ar geisiadau cynllunio yn y dyfodol.\nMae'n amlinellu sut y gellir defnyddio tir, a pha rannau o'r fwrdeistref sirol a fydd yn cael eu cynnal fel mannau agored neu’n cael eu dynodi at ddibenion preswyl, cyflogaeth, manwerthu, gwastraff, datblygu mwynau, y gymuned a thwristiaeth.\nLansiwyd ymgynghoriad cyhoeddus ar y drafft y mis diwethaf ac mae'n rhoi cyfle i gymunedau a rhanddeiliaid yn y fwrdeistref sirol roi eu barn ar y cynllun newydd a fydd yn disodli'r CDLl presennol, a fydd yn dod i ben maes o law.\nGallwch gymryd rhan yn yr ymgynghoriad drwy fynd i wefan Cyngor Bwrdeistref Sirol Pen-y-bont ar Ogwr. Mae fformatau eraill ar gael ar gais. Bydd yr ymgynghoriad yn dod i ben ddydd Mawrth 27 Gorffennaf.\nMae'n hynod bwysig bod y cyhoedd yn dweud eu dweud drwy gymryd rhan yn yr ymgynghoriad hwn ar y Cynllun Datblygu Lleol Newydd.\nMae'r Cynllun Datblygu Lleol yn ddogfen allweddol yn siapio sut fydd y fwrdeistref sirol yn datblygu dros y 15 mlynedd nesaf. Mae'n sicrhau fod datblygiad yn digwydd yn yr ardaloedd cywir gyda'r seilwaith ategol lle bynnag mae ei angen.\nMae'r cynllun yn sefydlu'r egwyddorion clir ar gyfer datblygu safle sydd wedyn yn arwain at geisiadau cynllunio yn y dyfodol.\nMae'r CDLl yn ceisio sicrhau bod digon o gartrefi newydd i ddiwallu anghenion cymunedau sy'n tyfu o fewn y fwrdeistref sirol gan hefyd ddarparu seilwaith a chyfleusterau newydd, a denu buddsoddiad economaidd newydd i'r ardal.\nBwriedir i'r datblygiadau newydd fod o amgylch prif aneddiadau Pen-y-bont ar Ogwr, Pencoed, y Pîl, ac ym Mhorthcawl, gyda thwf adfywio ym Maesteg yn ogystal â safleoedd llai eraill.\nDros gyfnod o 15 mlynedd y cynllun, mae’r cynllun yn anelu at helpu i greu bron i 5,000 o swyddi ychwanegol.\nMae'r CDLl hefyd yn ystyried Siarter Creu Lleoedd Cymru sy'n ceisio sicrhau bod pob datblygiad newydd yn cyfrannu'n gadarnhaol at greu neu wella amgylcheddau lle gall pobl, cymunedau, busnesau a natur ffynnu.